
PERSONERNE. 



Nero Cæsar. 

Agrippina. 

Fabia Pulchra. 

Annæus Lucanus. 

Cajus Piso. 

Phaon. 

Epaphroditus. 

Cæpio. 

En Senator. 

Marcipor. 

Silvia. 

En Slave. 

Paulinus. 

Charmides. 

To CHRisTNE Mænd. 

ASRA. 

Fornemme Romere. 

Senatorer. 

Danserinder. 

Slaver. 

Slavinder. 

Vagt. 



Digitized by VjOOQ IC 



Handlingen foregaar i Rom under Neros Regering, 
lidt over Midten af det første Aarhundrede e. Ghr. 

Mellem 1ste og 2den Akt omtr. en Uge. 

— 2den - 3die — nogle Dage. 

— 3die - 4de — nogle Maaneder. 

— 4de - 5te — et længere Tidsrum. 

FØRSTE AKT. 



Kejserpaladset. 

Et rigt udstyret Værelse. I Baggrunden en vid Aabning, 
som fører ud til en Svalegang med Søjler, hvorfra man 
har Udsigt over Byen. Gyldne Olielamper i Loftet. Tav- 
let Gulv. Tæppeudgang tilvenstre. Løndør tilhøjre. Vægge- 
malerier. Mange Løjbænke. Fremme tilvenstre én særlig 
prægtig. Blomster og Statuer. Tilhøjre i Forgrunden en 
Armstol paa en Forhøjning. 

Det er Aften. Lamperne er tændte. Tæppet, som 
lukker for Aabningen i Baggrunden, er trukket for. 

FØRSTE SCENE. 
Fabiå Pulchra. Epaphroditus. 

Fabia 

(ligger paa Løjbænken tilvenstre med en Lyre i Haanden). 

Epaphroditus 

(fra venstre). 

Er Cæsar kommen tilbage? * 

Fabia. 
Endnu ikke. 

Epaphroditus. 
Taflet har staaet beredt i over en Time. 

1 

Fabia. 
Og jeg har siddet her med Lyren og ven- 
tet snart i en halv Dag. 

Epaphroditus. 
Hvor er Cæsar? 

Fabia. 
I Amphitheatret, ganske alene. I den sidste 
Tid glemmer han alt — sin Lyre og sin Maske, 
sine Kvinder og sine Fester — blot for at sidde 
og gruble derovre i Ensomhed. 

Epaphroditus. 
Hvad betyder de Grublerier? 

Fabia. 
Jeg tror, de betyder, at han er kjed af sin 
Moder, at han er led ved hendes Svøber og træt 
af hendes Orgier. Saa' Du ikke, hvorledes han 
igaar kastede det Bæger hen ad Gulvet, som 
hun rakte ham ved Taflet? Vi gaar en bedre 
Tid i Møde, Epaphroditus. 

Epaphroditus. 
Bedre? hvad er „bedre"? Naar „bedre" 
endda altid var noget, som var bedre end godt, 
men „bedre" er som oftest kun noget, som er 
bedre end det værste. Jeg har ikke meget til- 
overs for det Ord. 

Fabia. 
Lad os ikke være for kræsne, Epaphroditus. 
Den Tid, som bringer Cæsars egen Vilje i Høj- 

sædet og styrter hans Moders, den skal vi ikke 
vrage. Og at den Tid ikke er fjern, kan jeg 
bevise Dig. Jeg er Beviset, det, at jeg lever, 
er Beviset. Ågrippina hader mig, og dog lever jeg. 

Epaphroditus. 

(nikker). 

Jeg er stolt af Dig. Det var dog mig, som 
opdagede Dig derude i det lille Gartnerhus paa 
Aventinerhøjen. 

Fabia. 
Uden Smiger: passer jeg ikke bedre her 
end dér? 

Epaphroditus. 
Jeg smigrer ikke Dig, men kun mine egne 
sjeldne Evner til at bedømme Mennesker, naar 

jeg svarer „jo**. (Sælter sig ved siden af hende.) Det 

havde været Skam, om Du var bleven en ær- 
bar Hustru. Det havde slet ikke klædt Dig. 
Du var nok ellers nær ved det. Cajus Piso 
havde stor Lyst til at slaa mig ihjel den Dag, 
jeg kjørte bort med Dig. 

Fabia. 
Cajus Piso — ? Jeg haaber, han er død. 

Epaphroditus. 
Holder Du saa meget af ham? Hm. Saa 
gjør det mig ondt at maatte fortælle Dig, at 
han lever. Jeg har set ham i Dag. Han gik 
ind i Senecas Hus. 



Digitized by VjOOQ IC 



Fabia. . 

Ja saa. — Véd Du ellers noget nærmere 
om ham? 

Epaphroditus. 

Selvfølgelig, eftersom det er min Opgave 
her i Livel at vide alt. Man siger, at han er 
ligesaa misfornøjet med Agrippina og hendes 
Søn som Seneca og hans Brodersøn er det, at 
han ligesom de driver sin Tid hen med at tale 
gammelromersk og sværge ved Brutus og Ca- 
millus. Dit fromme Haab kan derfor snart gaa 
i Opfyldelse. Agrippina holder vist ikke meget 
af den Slags gammeldags Skikke. 

Fabia 

(skyder Tankerne fra sig). 

Lad ham dø, lad ham leve, lad os blot 
ikke ses. Nu er jeg her, og nu maa jeg føle 
mig lykkelig her. Du skal ellers se, Epaphrodi- 
tus, Seneca bliver taget til Naade igjen, naar 
Cæsar beslutter sig til at binde sin Moders Hæn- 
der. Cæsar vil ikke regere i sin Moders Aand. 

Epaphroditus. 
Snarere i Din. 

Fabia. 
Nej, han har selv en stor Aand, Epaphro- 
ditus. 

Epaphroditus. 

Hys. (Rejser sig.) 

Fabia 

(bliver liggende). 

ANDEN SCENE. 
De Forrige. Agrippina. Gæpio. (Siden) Nero. 

Agrippina 

(fra venstre med Cæpio). 

Hvor er Cæsar? 

Epaphroditus 

(bukker dybt). 

I Amphitheatret. 

Agrippina. 
Bestandig. — Hvem er hos ham? 

Epaphroditus. 
Cæsar er alene. 

Agrippina. 
Hvorfor er han alene? Hvor tør I lade 
ham være alene? 

Epaphroditus. 
Cæsar ønsker selv at være alene. 

Agrippina. 
Hvorfor opfører I Jer saaledes, at han øn- 
sker at være alene? Hvorfor adspreder I ham 
ikke? hvad er I til for uden for at adsprede 
ham? Hent ham. Han skal more sig. Han 
bliver syg af al den Ensomhed. 

Fabia. 
Cæsar kommer ikke, naar han ikke selv vil. 

Agrippina. 
Han kommer, naar jeg vil. — Hent ham, 
Epaphroditus. 

Epaphroditus 

(mod venstre). 

Fabia. 
Hvorfor lader Du ikke Gæpio hente ham? 
Hvorfor benytter Du ikke dine egne Tjenere? 
Sin Moders Tjenere maa Cæsar da lyde fremfor alt. 

Agripppina. 
Hent ham, Epaphroditus. 

Epaphroditus 

(ud til venstre). 

(Agrippina og Fabia gaa op og ned hver paa sin Side af Scenen^ 

Agrippina i stærkt Oprør, Fabia tilsyneladende ligegyldig, legende 

med Lyren.) 

Gæpio 

(staar i Baggrunden, har trukket Tæppet lidt fra. Svagt Brandskær paa 
Himlen. Han ser ud over Byen med et Smil.) 

Agrippina 

(standser i Forgrunden). 

Jeg ønsker at tale alene med min Søn, 
naar han kommer. 

Fabia. 
Cæsar ønsker at synge med mig^ naar han 
kommer. Men det vil være mig kjært, hvis Du 
vil høre paa os. Man siger vore Stemmer lyder 
saa smukt sammen. 

Agrippina. 
Jeg skal synge med ham. Der er ingen 
Stemme, der klæder hans saa godt som min. 
Fabia. 
Nej, ganske vist. Den fremhæver Cæsars 
i høj Grad. 

Agrippina. 
Raabte Din Moder ikke med Frugt paa Ga- 
den? Saa er det intet Under, at Du har saa 
stærk en Røst. 

(Pause. De gaa atter op og ned.) 

Fabia 

(standser i Baggrunden). 

Hvad er det? Hvor kommer det Brand- 
skær fra? 

Cæpio. 
Der er Ildløs paa Palatinerhøjen. Det ser 
prægtigt ud. 

Fabia. 
Hvem bor i den Kant af Byen? 

Cæpio. 
En Del Jøder tror jeg. 

Fabia. 
Se, hvor Skæret breder sig. Det er en 
voldsom Brand. Blot Ilden ikke naar saa langt, 
at Slottet kommer i Fare. 

Agrippina 

(har nærmet sig). 

Lad brænde, hvad der vil. Vi bygger op 
paany. 

Her har vi noget, der kan adsprede Cæsar. 
Han skriver just paa et Digt om Troias Brand, 
men kan ikke faa den rette Flugt i Versene. 
Nu tænker jeg da, han maa kunne. 

Træk Tæppet for. Jeg hører ham komme. 
Han skal selv trække det fra, saa bUver Virk- 
ningen størst. 

(Cæpio trækker Tæppet for. Nero, fra venstre, fulgt af Epaphroditus.) 

Epaphroditus. 
Cæsar var allerede paa Vejen hertil, da jeg 
gik bort for at hente ham. 

(Nero lægger sig taus paa den store Løjbænk. Agrippina og Fabia. 

paa hver sin Side af Løjbænken. Gæpio trækker sig tilbage. 

Epaphroditus bag Løjbænken.) 

Agrippina. 
Du vidste. Din Mor længtes efter at tale 
med Dig. 

Fabia. 
Du vidste, Cæsar, at jeg sad med Lyren 
og ventede paa Dig. 

Nero 

(ser paa dem, rejser sig halvt). 

Giv mig Lyren, (siaar den.) Hør! altid den 
samme rene Klang! Gid jeg kunde sige det 
samme om Jer. Den Dag, jeg kan stole paa 
Jer som paa Lyren, skal jeg komme for Jeres 
Skyld, før ikke. — Gaa. Mine Tanker er for 
gode til Jeres Øren. 

Agrippina. 
Gaa. Hører I ikke? 

Epaphroditus. 
Trænger Du ikke til at nyde noget, Cæsar? 
— Muræner — fra Tartessus? 

Nero 

(glad). 

Muræner ? (Ryster paa Hovedet.) Jeg kau ikke. 
Jeg har ikke Lyst. 

Fabia. 
Cæsar, følg med mig, saa skal jeg vise Dig 
Troia. 

Nero. 
Jeg skal komme til Dig, saasnart jeg træn- 
ger til at tale højt med et Menneske. Mer kan 
Du ikke forlange. Gaa nu. 

(Fabia, Epaphroditus og Cæpio ud tilvenstre. Agrippina giver Cæpio 
et Vink.) 

TREDJE SCENE. 

Nero. Agrippina. 

Nero. 
Mit Bud gjaldt ogsaa Dig. 

Agrippina. 
For mig gjælder intet Bud. Jeg vil tale 
med Dig. 

Nero 

(betragter hende et Øjeblik i Taushed, vender sig saa hurtig fra 
hende). 

Ja, ja, saa tal da. Du skal faa Svar. Du 
skal faa Svar paa mere end Du spørger om, 

paa meget, som Du maaské har glemt. Jeg har 

altfor længe været taus. 

« 
Agrippina. 

Hvorfor sidder Du og grubler halve Dage 

bort derovre i Åmphitheatret ? 

Nero. 

Fordi det gjør mig godt. Omgivelserne 

dér giver mig andre Tanker end dem, jeg er 

vant til. 

Agrippina. 

Tunge Tanker, dumme Tanker. 

Nero. 

Hør dem, før Du dømmer. Jeg faar mange 
gode Indfald, mens jeg sidder der ganske alene 
og stirrer ud i det store Rum. Der er især ét 
Indfald, som bestandig kommer igjen: kunde du 
nu selv se Dig sidde her — tænker jeg — vilde 
Du saa faa et stort eller et lille Indtryk af 
Nero? 

Det Indfald er ikke meget værdt, mener 
Du? ja, ja, hør ei andet. Faldt nu Theatret 
sammen — siger jag til mig selv — hvad 
kiinde det saa nytte Dig, at Du er gift med 
Verden? Jeg tænker paa alle de store Mænd, 
der hact levet, jeg ser dem for mig nede paa 
Arenaen, men de bliver saa bitte, bitte* smaa. 
De samler sig i en Klump, men Klumpen bliver 
kun bitte, bitte lille. Jeg tænker ud i Frem- 
tiden, tænker denne uhyggelige Evighedstanke, 

at det bliver ved, dette med Liv og Død og 
store Mænd. Og Tiden begraver og strør 
Blomster, og Blomsterne visner, og Graven be- 
bygges, og Byen styrter sammen, og Havet 
strømmer over den, og det ene Navn hvirvler 
afsted og hvirvles ud efter det andet, og Gu- 
derne — eller hvem det nu er: Sol, Maane og 
Stjerner — - sidder og ler ad det altsammen. 
Og tænk, tænk! Saa gaar dog de store Mænd 
omkring hemede paa Jorden og strækker Hals 
og er glade ved sig selv. Galskab I Galskab! 
Hele Verden er gal! 

Agrippina. 

Kald hele Rom sammen indenfor Amphi- 
theatrets Mure, og lad hele Folket paa én Gang 
raabe Dit Navn, saa faar Du nok rystet den 
Slags dødfødte Tanker ud af Hovedet. 

Jeg vilde forsværge, at min Søn, at mit 
Blod nogensinde skulde kaste Vrag paa Livet, 
som det er. Er Jorden ikke saa rig, at Magten 
over den, Evnen til at nyde alt, hvad den rum- 
mer, kan fylde seli^ den vildeste Lyst og den 
begjærligste Tanke? Du glemmer, hvad pg 
hvem Du er. 

Nero 

(op i Sædet med et Sæt). 

Hvad og hvem jeg er? Sig mig, hvad og 
hvem jeg er. Men sig ikke, jeg er Cæsar, Ver- 
dens Herre. Jeg er Domitius, Din Søn. Du er 
Cæsar. 

Alt, hvad jeg ejer, er en Snor, som Du 
har givet mig, en Snor, som drysser alle mulige 
Herligheder ned over mig, naar jeg trækker i 
den. En Tid fandt jeg det morsomt at lege 
med den Snor, men jeg er voxet fra den. 

ÅGRIPPINA. 

Du er syg. Du brænder som i Feber. 
Følg med ud paa Svalen. Den friske Luft vil 

gjøre Dig godt. (Mod Baggmuden.) 

Nero 

(rejser sig). 

Ja, jeg er syg. Men det er en sund Syg- 
dom, jeg lider af, den har aabnet mine Øjne. 
(Mod hende.) Jeg vilde øuske, jeg var en fattig, 
romersk Borger under Loven. Han har mere 
Magt end jeg. Jeg driver mine Dage hen med 
at famle under et gyldent Slør, som Da har 
kastet over Hovedet paa mig for selv at kunne 
sidde uforstyrret i Magtens Dagslys og skabe 
Verden om efter egen Vilje. Og Dag for Dag 
finder Du nye Midler til at sprede og svække 
min Kraft, for at jeg ikke skal formaa at løfte 
Sløret. Men jeg ser klart alligevel. Jeg ser, 
hvor sminket, hvor sprød og muggen den Stor- 
hed er, som I har omgivet mig med, og jeg ser 
med Rædsel DU Ansigt. 

ÅGRIPPINA 

(mod ham). 

Og Dig har jeg ofret hundreder og atter 

hundreder af søvnløse Nætter 1 Hvad var Du 
uden mig? Hvem uden mig skylder Du Kejser- 
navnet? 

Nero. 

Gid Du aldrig havde givet mig det. Jeg 
skulde nok vundet det selv. Jeg væmmes ved 
Tanken om, hvorledes Du har skaffet mig det, 
væmmes ved alle de Underskrifter, Du har af- 
nødt mig i Drukkenskab, væmmes, væmmes I 

Naar jeg ser tilbage paa den Vej, Du har 
gaaet, og ad hvilken Du har slæbt mig frem 
som et blindt Barn, saa skriger alle Tanker og 
Følelser i mig af Smerte. Jeg skjuler mit An- 
sigt, trods jeg ikke har noget at skjule det for. 
Jeg staar magtesløs overfor mig selv, om jeg 
skal kaste mig bort eller tage mig sammen. Jeg 
véd ikke ret, om det er Verden, jeg har Foragt 
for, eller om det er mig selv; om det er mig 
eller den, der er saa lille. Og der er ikke én, 
hos hvem jeg kan søge Raad: Seneca har Du 
fjernet^ mine Legebrødre Ugesaa. Dér, hvor jeg 
før talte Venner, ulmer nu Misfornøjelsen imod 
mig. Had, Skam, Foragt, Sammensværgelse og 
Snigmord, all dynger Du paa mit Hoved med 
kold Haand og med et Smil, som jeg kunde 
fristes til at flænge ud af Dine Læber. 

Agrippina. 
Du var en stor Dreng, da Du fik Herre- 
dømmet. En Dreng kan ikke styre Verden. 

Hans Foresatte maa lede hans Haand. Det har 
de gjort, det har jeg, din Moder gjort. Jeg gjen- 
tager: hvad var Du uden mig? Se ud over dit 
Rige, vis Dig for Dit Folk : ingen Hersker — • ikke 
Alexander, ikke Cæsar — har nogensinde været 
saa frygtet som Du. Det er mit Værk: denne 
Frygt, som gjør os sikre. Og hvad har det at 
sige, at det er Drab, som har skabt Frygten? 
Drab er den mægtiges Ret. Dræber Guderne 
ikke? hvorfor skal vi saa ikke ogsaa dræbe, 
naar vi har Magt til det? 

Nero. 

Aa, Guderne, Guderne! — Jeg tror ikke 
paa Guderne. 

Agrippina. 

Hvad tænker Du, der var bleven af Ver- 
den, hvis dine ungdommelige Luner havde faaet 
Lov til at herske? Du havde søgt at virkelig- 
gjøre nogle gamle græske Skjønhedsideer, som 
forlængst er afdøde, og Du havde gjort Dig lat- 
terlig og foragtet. 

Nero. 
Tal ikke om det, Du ikke kjender og ikke 
kan forstaa. Du mangler den Sands, som kan 
opfatte Idealerne. 

Agrippina. 
Smaa, svage Mennesker har Idealer. Men 
vi er selv Idealer. 

Nero 

(med Varme). 

Den svundne græske Skjønheds verden! — 
ja, se kun paa mig: Din blege Mine faar mig 
til at blusse. Havde jeg blot talt før, var jeg 
blot tidligere bleven kjed af den Rus, som jeg 
drak af din Haandl Men den har ikke dræbt 
mig. Gamle halvglemte Tanker strømmer til 
mig og befrir mig. Husk paa, at jeg er Din 
Søn. Hvad om den Tanke dog en Dag faldt 
mig ind — trods alt mit Mismod og al min 
Lede — den gamle, forbrugte Tanke^ at Magt 
er Lykke .^ 

Agrippina. 

Du evner ikke Magten. Der hører Ulve- 
sener til at tøjle Verden, Ulvenerver og Ulve- 
vilje. Men Du har alle Skjønhedens bløde For- 
mer baade i Sind og Skabning. 

Nero. 

Blot Fjenden stod for Portene, saa skulde 
jeg vise Dig, hvad jeg evner. 

Der er for meget i mig, til at Nydelse kan 
tilfredsstille mig. Jeg er ingen Gud, som kun 
lever for at nyde. Jeg er et Menneske, baade 
et stort og et usselt Menneske. 

Agrippina. 
Du lyver. Du hykler. Nydelsen lokker Dig 
ligesaa meget nu som tilforn. Hvorfor har Du 

ellers faaet denne Fabia fat? Det kan umulig 
være hendes Åand eller Dannelse, der fæng- 
sler Dig. 

Nero. 

Hun har mere Aand end Du. Desuden har 
hun en smuk Profil og synger kjønt. 

Agrippina. 
Hun er mig imod. Jeg vil ikke taale 
hende. Før har jeg bedt Dig sende hende 
bort. Nu befaler jeg, hun skal bort. 

Nero. 

Nej. 

Agrippina. 
Fæld ikke hendes Dødsdom. 

Nero 

(stærkt). 

Ingen Snigmord. Jeg befaler. 

Hvis Du myrder Fabia, koster det Dig del 
sidste Gran af Følelse eller Frygt, som jeg 
endnu har tilovers for Dig. Desuden har Du 
ingen Grund til at skaffe hende af Vejen. Jeg 
elsker hende ikke. Hun har ingen Magt over 
mig. Det er jo det, Du er bange for. Jeg el- 
sker Ingen, Ingen. 

Forlad mig nu. God Nat. (Gaar mod højre.) 

Agrippina. 
Du er altfor hed og ophidset til at kunne 
sove. Gaa ud paa Svalen og lad Natten vifte 
Dig kold. Luften her er trykkende kvalm. 

Nero. 
Det er død Luft, man indaander her; den 
tager éns Sundhed Stykke for Stykke. (Gaar mod 

Baggnmden og trækker Tæppet fra. Branden er taget stærkt til. Han 
staar et Øjeblik maalløs.) 

Hal Hvad er det? kom og se I Verden 
staar i Brand. Dejligt, dejligt, dejligt! 

Agrippina 

(rækker ham Lyren). 

Nu skulde Du synge om Troia. 
Nero 

(griber Lyren). * 

Om Troia. Ja. (Kaster Lyren et Øjeblik efter.) 

Nej! Jeg vil ud i Byen, jeg vil tæt hen til 
det, jeg vil se det nærved. — Dejligt, dejligt! 
— Jeg vil føle Rædselen for at blive indebrændt 
og saa dog blive frelst. Jeg vil se Folk om- 
komme og redde, hvor jeg kan. 

Se! Ilden breder sig mer og mer! Naa'r 
den hid; saa lad den komme, dør jeg, saa lad 
det ske. Lad hele Jorden gaa op i Luer og 
blive en anden Sol. Større Lykke kunde aldrig 
vederfares den. Blot jeg havde kastet den første 
Brand, blot den Tanke havde været min ! (Skriger og ler.) 
Stik Ild, hvor I kan, lad hele Italien blusse op! 
det fænger let, det er ikke mere værdt end en 
gammel Hob raadne Klude. 

God Nat. Jeg tager Phaon med. Vi tager 
Slavedragt paa. Saa kjendes vi ikke. God Nat. 

(Ud til højre.) 

FJERDE SCENE. 
AoRiPPiNA. Gæpio. En Slave, 

Agrippina 

(ser ud; trækker Tæppet for, gaar lidt urolig op og ned. Slaar paa 
en Skaal.) 

En Slave 

(fra venstre). 

Agrippina. 
Bed Cæpio komme. 

(Slaven ud til venstre.) 

Agrippina 

(som før). 

Cæpio 

(fra venstre). 

Agrippina. 
Cæsar er styrtet ud i Byen for at redde 
Mennesker, Cæpio. Ja, smil ikke. Jeg taler 
Sandhed. Kejseren vover sit Liv for at frelse 
en Smed eller Kræmmer. Folket vil synge Smæde- 
viser om ham. 

Cæpio. 
Eller Folket vil elske ham. 

Agripppina. 
Du oversætter godt. Folket vil elske ham. 
Og han vil søge en Støtte i Folket, siden han 
ikke længer vil søge en Støtte i sin Moder. 

.Cæpio. 
Hm. Endelig altsaa. Godt. Godt. Det 
maatte ske, saa er det godt, at det er sket. 

Agrippina. 
Vi har ladet ham nyde for meget paa én 
Gang. Han er bleven kjed af sit eget Legetøj, 
og strækker nu ogsaa Haanden ud efter mit. 

Cæpio. 
Lad ham faa det. Giv ham det. Ellers 
tager han det. Og det er altid bedre at give 
bort end at miste. 

• Agrippina. 

Give bort? Han og jeg maa kæmpe om 
Styret. 

Cæpio. 

Vær snild, snild som kun en Moder kan 
være det, naar det gjælder hendes Barns Vel. 
I en Kamp mod Din Søn kan Du tabe. Ved 
Eftergivenhed kan Du aldrig andet end sejre. 

Træd tilbage og vent, til han bliver som 
Du selv. Det vil ikke vare længe. 

Agrippina. 
Til han bliver som jeg selv? 

Cæpio. 
Ja. Er han først kommen saavidt, at han 
maa sænke sit Blik for Dit, fordi han selv har 
begaaet det samme, som han før har bebrejdet 

Dig^ saa har Du paany Haanden om Nakken 
paa ham. 

Agrippina. 

Til han bliver som jeg selv? Hvem inde- 

staar mig for, at han nogensinde bliver som 

jeg? Han ligner sin Stedfar Glaudius. Han er 

en Blanding af et Barn, en Digter og en Galning. 

Cæpio. 

Lad ham føle Magtens kildrende Lykke i 
hele dens uhyre Omfang, og Du skal se: Bar- 
net i ham gaar til Grunde, Digteren i ham dun- 
ster bort, og der bliver kun Galningen tilbage. 
Men en Galning, der har Magt over Liv og Død, 
han leger med dem begge. 

Bøj Dig for ham, spil den ydmyge, bevirk, 
at han tror Dig, men søg dog bestandig en Lej- 
lighed til at drage ham ind paa Dit eget Spor. 
Naar det lykkes Dig, er der ingen Fare for, at 
Folket vil elske ham. 

Agrippina 

(efter en Pause). 

Ja, ja. Han maa blive som jeg selv. 
Paa den Vis sejrer jeg lettest, fordi jeg sejrer i 
Skjul. Han maa opleve det samme som jeg, 
min Natur i ham maa gjøre sig gjældende. 

Cæpio 

(peger ud paa Branden). 

Se her. Se Branden der. Omstændighederne 
kommer Dig til Hjælp. Vi fortæller ham, at 

Ilden er paasat. Tror Du saa ikke, han vil 
rase mod Brandstifterne? 

ÅGRIPPINA. 

Han maa kunne bringes dertil. 
Hvem er Brandstifterne? der maa have 
været mange om at tænde saa uhyre et Baal, 
mange mange. 

Cæpio. 
Vi fortæller ham, at det er de Christne, der 
har gjort det. 

Agrippina. 
De Christne? 

Cæpio. 
Ja, det er en Slags jødiske Sværmere. 

Agrippina. 
De maa aabenbart i en særlig Grad have 
gjort sig fortjente til dit Had, siden Du strax 
havde Svaret ved Haanden. 

Cæpio. 
De giver sig af med Trolddom og sætter 
sig op imod Loven. De pukker paa en Magt, 
som er over Din. Selv deres Kvinder ere op- 
rørske og trodsige. 

Agrippina 

(smiler). 

Ah, jeg kjender Dig. Der er sagtens en 
Pige af deres Tro, som engang har nægtet Dig 
Opfyldelsen af en uskyldig Bøn. — Ja, ja, hvor- 

for skulde Du ikke ogsaa i Dag tænke paa 
Dig selv? 

Hun maa ellers have havt en stærk Vilje, 
siden Din maatte gaa i sig selv. 

Gæpio. 
Hvorfor skulde jeg lade mig snigmyrde af 
én af de Aander, hun paakaldte? Desuden 
tænkte jeg, at min Kjærlighed som sædvanlig 
vilde høre op efter en Dags Forløb. 

Agrippina. 
Og den er hørt op? 

Gæpio 

(peger ud). 

Nej, for Øjeblikkot brænder den i lys Lue, 
det ser Du jo. 

Agrippina 

(betragter ham forbauset). 

— Ah I Du fortjente at være Kejser, Gæpio. 
Undertiden overgaar Din Dristighed min egen. 
Men tag Dig i Agt : I Dag taaler jeg den, imor- 
gen taaler jeg maaské ikke. 

Ja, lad saa disse jødiske Sværmere have 
Skylden, mig er det det samme. — Kom. (Begge 

ud til venstre.) 

(Scenen staar i nogle Øjeblikke tom.) 

FEMTE SCENE. 
Nero. Phaon. Asra. 

(De komme alle tre fra Løngangen tii højre. Asra, en meget ung, 

fattige klædt Pige, er bleg og lader sig viljeløs lede af Phaon, som 

støtter hende. Nero og Phaon er tarvelig klædte.) 

Phaon 

(leder Asra hen til en Løjbænk. Hun falder træt ned paa den.) 

Nero. 
Er Du syg? føler Du Smerter? 

Asra 

(ligger taus). 

Nero 

(til Phaon). 

Mon hun ikke forslaar, hvad vi siger? Hun 
har endnu ikke talt et Ord. 

Phaon. 
Hun er gaaet fra Samlingen af Skræk, 
Herre. Hun var jo halvkvalt af Røg, da Du 
bar hende ud af det brændende Hus. 

Nero. 
Hvem mon hun er? 

Phaon. 
Jeg tror, hun hører hjemme blandt de saa- 
kaldte Christne. Det var da i deres Gade, det 
brændte. 

Nero. 
Ja saa. * Om de Folk fortæller man de sel- 
somste Ting. Husker Du ikke Simon Magus, 

som vilde fare til Himmels? han var af deres 
Tro. 

Gaa. Lad os være alene. 

Phaon 

(mod højre). 

Nero. 
Hendes Moder blev jo ogsaa frelst? 

Phaon. 
Ja, det besørgede jeg. 

Nero. 
Hun er skøn som hun ligger dér. Hun 
ligner Hebe. 

Kjør ud i Byen igjen, og red, hvor Du kan. 
Befal, at alle Tiberens Vande sættes i Bevæ- 
gelse for at slukke. For hvert Liv, der reddes, 
betaler mit Skatkammer med fulde Skovle. 
Skynd Dig. 

Phaon 

(ud gjennem Løngangen). 



SJETTE SCENE. 

Nero. Asra. 

Nero 

(nærmer sig Asra). 

Asra 

(farer pludselig sammen, tager sig om Hovedet og ser op). 

Hvor er jeg? 

Nero. 
I Din Herres Hus. 

ASRA. 

Min Herre? Jeg har kun én Herre, og han 
bor ikke her. 

(Rejser sig.) Lad mig gaa. Hvad skal jeg her? 

Lad mig gaa. 

Nero. 
Er det Takken, jeg faar, fordi jeg har frelst 
Dit Liv? 

ASRA. 

Frelst mit Liv — ? (Paa Knæ.) Jeg takker Dig, 

jeg takker Dig paa mine Knæ. Jeg kysser Dine 

Hænder til Tak, til tusinde Tak. Men lad 

mig gaa. 

Nero 

(betragter hende glad og nysgjerrig). 

Hvor vil Du gaa hen? 

AsRA. 

Hjem. 

Nero. 

Hjem? 

Dit Hjem er brændt. 

AsRA 

(op). 

Brændt — ? Men Moder da, hende maa jeg 
finde, hun savner mig, hun tror, jeg er død. 

Nero 

(ser skarpt paa hende). 

Din Moder? — lille Stakkel, Din Moder — 

ASRA 
(skriger). N 

Hnn er da ikke død? Nej, nej! véd Du 
det? har Du set hende? 

Nero 

(taler langsomt, lægger nøje Mærke til, hvad Virkning hans Ord gjør). 

Da jeg trængte ind i Jert Hus, hvor jeg 
hørte Jer skrige som vilde Dyr, saa' jeg hende 
sidde i Vindusaabningen og fægte med Armene 
som en rasende. Du vidste ikke af det, for Du 
laa bevidstløs ved Fødderne af hende. Jeg fik 
knap Tid til at tage Dig i mine Arme og styrte 
ud af Døren med Dig, før Huset faldt sammen 
og Gnisterne for op fra Grunden som fra et 
Krater. 

Men det er jo muligt, at hun er frelst. 

AsRA. 

Aa, Moder, Moder! min egen søde, egen 

kjæreste Moder ! (Synker sammen foran Løjbænken og giver 
sig hen til sin Graad.) 

Néro 

(betragter hende, tager én af hendes Hænder , glatter hendes Haar). 

Din Sorg er vidunderlig dyb og oprigtig. 
Det gjør mig saa godt at se. Du véd ikke, hvor 
det gjør mig godt. 

ASRA 

(ser op paa ham). 

Gjør det Dig godt? — Har Du ogsaa mi- 
stet Din Moder? 



Digitized by VjOOQIC 



27 

Nero 

(smiler). 

— Nej, min Moder lever. 

ASRA 

(ryster paa Hovedet). 

Jeg kan slet ikke forstaa det. Er Du og- 
saa vis paa, at huii er død? Naar jeg tænker 
paa, at hun i Morges som sædvanlig gjorde 
Værelset i Stand og bragte mig min Morgendrik, 
at vi knælede sammen og bad til Gud — ak 
ja, naar jeg tænker paa hende, saa lyslevende 
som hun sad paa min Seng igaar Aftes og for- 
talte mig om Gud og al hans Kjærlighed, saa 
kan jeg ikke — jeg kan ikke forstaa, at hun er 
død. Jeg tror, jeg mister Forstanden af at 

tænke derpaa. 

Nero 

(tager hende om Hovedet). 

Græd ikke, græd ikke! Lad mig se Din Ju- 
bel, som jeg saa' Din Sorg: Din Moder lever. 
Hun blev frelst samtidig med Dig. Phaon, som 
var fulgt med mig ind i Huset, bar hende ud 
og bragte hende i Sikkerhed. 

AsRA 

(a andeløs). 

Hun havde en mørk Dragt paa, hendes 
Haar er graat, hun er lille og spinkel — ? 

Nero. 
Ja, ja. 

ASRA. 

Men hvorfor sagde Du da — ? Er det 
sandt? véd Du det? lever hun? (Op.) Lad mig 
saa gaa, lad mig komme bort. Følg med. Jeg 
kan ikke finde Vejen alene. 

Nero. 
Du er for træt til at gaa. Desuden er det 
umuligt at finde hende, nu Branden staar paa 
og Gaderne er fulde af Mennesker. 

AsRA. 

Vi kan nok finde hende; kom blot, kom 
blot. 

Nero. 

Vær rolig. Vi maa i hvert Fald vente, til 
Phaon kommer tilbage, og saa skal enten Du 
komme til hende eller hun til Dig. 

ASRA. 

Men er Du ogsaa vis paa, at hun lever? 
hvorfor sagde Du da før — ? 

Nero. 
Jeg vilde kjende Dig, prøve Dig. 

ASRA. 

Der er ingen i Verden, jeg elsker saa højt 
som Moder. 

Nero. 

(betragter hende varmt og holder hendes Hænder). 

ASRA. 

Ja ja, saa tror jeg Dig. Jeg tror, at Du 
vil bringe mig til Moder. Du ser ikke ond ud. 
Du har kjønne Øjne. Jeg er i Din Magt. Jeg 
maa føje mig efter Dig. Vær god imod mig. 
Vi har ikke samme Tro. Men jeg skal bede 
for Dig, hver eneste Gang jeg beder til Gud. 

Nero 

(har sat sig paa Løjbænken ved Siden af hende. Han betragter 
med et roligt, lykkeligt Smil.) 

Hvad hedder Du? 





Asra. 






Asra. • 


Nero. 






Asra? 
Navn. 


Det har en egen 
Asra. 


dyb Klang, 


det 


-. Hvad hedder Dw? 








Nero. 






Lucius. 


Asra. 






Hvad er 


• Du? 

Nero. 






En frigiven Slave. 







Asra. 
Du ser ikke ud som en Slave. — Hvem 
tjener Du? 

Nero. 
Agrippina, Kejserens Moder. 

ASRA 
(springer op). 

Kejserens? — Er det Kejserens Palads, jeg 
er i? Lad mig gaa, lad mig komme ud. Jeg 
beder Dig. Jeg maa finde Moder og alle de 
andre. Hold mig ikke tilbage. Jeg vil mindes 
Dig hele mit Liv. Har man set Dig engang, 
glemmer man Dig ikke. Farvel. 

Siden Du er en Slave og ingen fornem 
Romer, saa tør jeg frit række Dig min Haand, 
ja jeg tør kysse Din Mund til Tak for, hvad 
Du har gjort for mig og for al Din gode Vilje. 

(Kysser ham.) LeVVel ! 

Nero 

(holder hende tilbage). 

Hør mig. Du blev forfærdet, fordi jeg 
sagde, Du var i Kejserens Slot, og vil bort her- 
fra. Det vil jeg ogsaa. Jeg vil bort fra Kej- 
serens Moder. Jeg vil kaste hende fra mig. 

Der er intet i Verden^ der har Værd for 
mig uden Du. Du er rigere end den rigeste: 
Du har Dine egne Ord, Dine egne Tanker, Din 
egen Sorg og Din egen Glæde. Der er intet ved 
Dig, som er laant eller løjet. Dm Tale er saa 
ligefrem som et gammelt Sagn. Ser man ind i 
Dine Øjne, saa er det, som om man blev luk- 

ket ind i et af de helligste Mysterier, hvor man 
kun betages og Intet forstaar. 

Sæt Dig nu her. Du skal ikke være bange : 
her kommer ingen. De sover alle, eller ogsaa 
er de ude for at se paa Branden. Kejseren 
selv er ude for at redde Mennesker. 

Srg mig: hvor stammer Du fra? 

ASRA. 

Fra Syrien. Men mine Forældre rejste her- 
til, da jég endnu kun var et spædt Barn, og 
Fader døde, da jeg kun var tre Aar gammel. 
Siden har vi levet i Menighedens Kreds sa^ 
lykkelige, saa lykkelige, trods vi kun har kjendt 
Fattigdom og Trængsel. 

Men Du maa tro, det er en uendelig Lykke 
at være Christen, at kjende den eneste sande 
Gud. Det fylder én med en Jubel, en Glæde, 
som jeg ikke kan beskrive Dig. Al Livets Møje 
har ingen Betydning for os Ghristne, og Livets 
Nydelser ikke heller. Jeg har aldrig kjendt dem. 
Vi lever i et eneste lyst og saligt Haab om den 
kommende Tid, som skal aabenbares, hvor al 
Forkrænkelighed hører op. Vi har Løfte om 
Sejr over Hedningerne og deres mægtige, Løfte 
om evindelig Herlighed. Guds Søn kommer 
snart for at dømme Verden, og saa skal vi 
troende drages op gjennem Skyerne og staa ved 
hans Side. 

Xero. 
Det er, som jeg hører en Storm bruse uden 
at se et Blad bevæges. 
Om hvem taler Du? 

ÅSRA. 

Om Verdens Frelser. 

Nero. 
Verdens Frelser — - det er Nero, Cæsar er 
Verdens Frelser. Han har Vilje og Magt til at 
blive det. 

ASRA. 

Cæsar er Guds Fjende. 

Nero. 

Cæsar kjender ikke Jeres Gud. Men kjendte 
han ham, vilde han maaské tjene ham. Cæsar 
higer ligesom I efter at komme ud over Jordens 
støvtunge Skranker. 

Vend Dig ikke fra mig. — Se paa mig. 
Tal. Jeg elsker at høre Dig tale. Der er noget 
hemmelighedsfuldt ved Dig, noget trolddoms- 
agtigt, og dog noget saa rent og kyskt. Der er 
ingen lav Lidenskab i Dit Blik, intet leflende i 
Dit Væsen, intet behagesygt i Din Tale. Og jeg 
troede, at alle Jordens Kvinder bestod af lutter 
Lidenskab, Lefleri og Behagesyge. 

Sig mig: er det sandt, hvad Du sagde? 
kjender Du i Sandhed ingen af de Nydelser, som 
vi andre sætter vort Liv ind paa? Har Du 

aldrig glødet i Lidenskab for en Mand, saa at 
alle Dine Tanker gik op i én eneste Lyst: at 
hvile ved hans Side? 

ÅSRA. 

Jeg har aldrig ønsket at være hos andre 
end Gud og Moder. 

Nero. 
Du har ingen Brudgom? 

ASRA. 

Nej. 

Nero. 
Ingen har nogensinde opfordret Dig til El- 
skov? 

AsRA. 
Ak. Tal ikke om det, 

Nero. 
Altsaa dog. Ja, hvor kimde det være andet? 
Hvem var han? 

AsRA. 

En Romer; en forneln Romer. Jeg kjen- 
der ikke hans Navn. 

Nero. 
Han vilde forføre Dig? 

ASRA. 

Han traf mig en Dag paa Gaden, tog fat 
i mig, og da jeg rev mig løs, forfulgte han mig 

ind i mit Hjem. Charmides, en ung Græker, 

forsvarede mig, og Romeren maatte fortrække. 

Men saa traf han mig siden engang alene og 

vilde tvinge mig til at følge med sig. Hvad 

skulde jeg gribe til? Jeg faldt paa Knæ og 

bad til Gud. Og han hjalp mig. Romeren lod 

mig ligge og gik bort — ganske vist med Trud- 

sler om at komme igjen, men jeg har ikke set 

ham siden. 

Nero. 

Ja, ja. Jeg har nok hørt, at I har Trold- 
dom i Jer Magt og Aander i Jer Tjeneste. 

ÅSRA. 

Vi har intet med Trolddom at gjøre. Det 
var Guds Kjærlighed, som frelste mig. 

Nero 

(med Lidenskab). 

Guds Kjærlighed? — Saa Din Gud kan dog 
elske. Hvorfor elsker Du da ikke? 

ASRA. 

Guds Kjærlighed er ikke som Menneskers. 
Han har intet Legeme, han er kan Aand. Hans 
Kjærlighed vil ikke sit eget. 

Nero. 
Indvi mig i Jeres Mysterier. Lad mig 
kjende den Gud, som kan løfte Jer op over 
Skyerne. Jeg har før talt med en Mand af Jer 
Tro. Han fortalte, at I kan gjøre blinde seende 
og spedalske rene, at I kan gaa paa Vandet og 

opvække Døde. Kan Du ogsaa det"^ kan Du 
lære mig def^ lær mig det, lær mig det! Det 
var et Skuespil! 

Og hvad vilde jeg ikKe give for at besidde 
en saadan Magt, der skaber Liv og Lykke og 
gjør Magthaveren elsket! For den gav jeg gjeme 
slip paa den Magt, som Herskerne her praler 
saa meget af, den Magt, som kun dræber, naar 
den rejser sig i sin Vælde. 

ASRA. 

Du forstaar mig ikke, og jeg kan ikke for- 
klare mig for Dig. Jeg er jo kim et Barn og 
endnu saa ung i Troen. Men Du maa følge 
med mig. I Menigheden vil de kunne oplære 
Dig og forklare Dig alt. Du maa følge med. 
Det ligger mig paa Hjerte, at Du bliver troende. 
Jeg vil sætte mit Liv ind paa, at Du bliver det. 

Nero. 

Du skønne Syrerinde! Jeg vil lære af Dig 
og leve af Dine Ord. Jeg vil fly alle disse 
kælne Guder, der omslynger mig som Snylte- 
planter og udsuger mig. Vi vil bo ene, vi to, 
langt borte fra alle Kunstens Forflnelser i én af 
Pans allerensomste Skove. Dér vil vi leve som 
Guldalderens Hyrder, fordybede i Naturen og 
besøgte af Guderne. Jeg vil sidde ved Dine Fød- 
der, og Du skal lære mig Kjærlighedens og 
Undergjerningernes Væsen. 

Giv mig et Kys som det. Du gav mig før. 

3» 

ÅSRA. 

Nej nej, jeg beder Dig. Skaan mig. Før 
mig nu til Moder. 

Nero. 

(mod venstre). 

Ja, lad os blot komme bort. 

ÅSRA. 

Sig mig kmi: er det Sandhed? er Du en 
frigiven Slave? Du taler ikke som en Slave, 
Du optræder ikke som en Slave. 

Nero. 
Før var Kejserens Moder min Herskerinde. 
Nu er Du det. 
Vent her. 

ÅSRA 
(mod ham). 

Du lover at føre mig til Moder? 

Nero. 
Ja, lad os blot komme bort. (Ud tii venstre.) 

ÅSR'A 

(alene. Op og ned vridende sine Hænder.) 

O, Gud, Moder, Moder! 

Mod Baggrunden. Standser pludselig og farer sammen, lytter. Kigger 
saa hastig ud gjennem Tæppet i Baggrunden. Skriger.) 

Ham — Romeren — 

(Styrter ud ad Løndøren, som hun lader staa aaben efter sig.) 

SYVENDE SCENE. 

Agrippina. Gæpio. (Kort efter) Nero. (Siden) Ep aphroditus . 
Agrippina. 

(fra Baggrunden med Cæpio). 

Nej, her er ingen. Og jeg syntes dog saa 
bestemt, jeg saa' et kvindeligt Ansigt titte frem 
gjennem Tæppet. 

Gæpio. 

Og jeg syntes saa bestemt, jeg skulde kjende 

det Ansigt. 

Agrippina. 

Cæsar er her heller ikke. Saa maa han 
være i sit Lønkammer. Vagten sagde jo, Jian 
var kommen tilbage. (Frem.) 

Jeg gad dog vide, om han har nogen Mis- 
tanke om Brandens Ophav. 

Cæpio. 
— Der er han. 

Agrippina. 

Hys. (De træder begge bag Tæppet i Baggrunden.) 

Nero 

(fra venstre, taler ud). 

Altsaa ved den vestre Port, Epaphroditus. 

(Vender sig.) Asra ! — hvad . . (Ser, at Løndøren staar 
aaben.) Asra 1 (Ud gjennem Løndøren.) Asra ! 

Agrippina 

(frem med Cæpio). 

Hvad gaar her for sig? Hvad var det for 
et Navn, han raabte? — Asra — ? 



Digitized by VjOOQ IC 



38 



Cæpio. 

Det er nok ikke Mennesker^ Cæsar vil redde, 
kun Kvinder. Hm. Han har ellers ikke truffet 
noget daarligt Valg. 

Den Pige, jeg før omtalte, hed ogsaaAsra. 

Agrippina. 
Den samme? 

Cæpio. 

Rimeligvis. Det er jo i Jødekvarteret, det 
brænder, og dér hørte ogsaa min Asra hjemme. 

Blot det maa lykkes hende at komme bort. 
Hun kunde blive farlig paa mere end én Maade. 

Epaphroditus 

(fra venstre). 

Cæsar . . 

Jeg troede, Cæsar var her. 

Agrippina 

(ved Løndøren). 

Hvad vil Du ham? 

Epaphroditus. 
Blot melde, at Vognen staar færdig. 

AGRipPINA. 

Vognen? 

Epaphroditus. 
Ja. Cæsar vilde ud i Bjergene, efter hvad 
jeg forstod. 

Agrippina. 
Nu? 

Epaphroditus. 
Ja. — Han er sagtens gaaet ned i sit Løn- 
kammer. Det er bedst, jeg søger ham dér. 

Agrippina. 
Der er han. 

Nero 

(aandeløs fra Løngangen). 

Lad Vagten gjennemsøge Lmiden ved Ti- 
beren. Dér maa hun have skjult sig. Hendes 
Spor er ikke til at opdage. Hun er som bortført 
ved Trolddom. Asra hed hun. Hun er Chri- 
sten. Phaon véd, hvor hendes Moder er. Sæt 
Tusinder, sæt hundrede Tusinder i Bevægelse 
for at finde hende. Hurtig. 

Epaphroditus 

(ud til venstre). 

Nero. 
I véd ikke, hvad jeg har mistet I I véd 
ikke, hvad jeg har mistet! 

Agrippina. 
En Christen Pige? Hvad har Du at gjøre 
med de Christne? Véd Du ikke, at det er dem, 
som har stukket Ild paa Byen? 

Nero. 
Dem? Det var jo i deres Hjem, det 
brændte. 



Digitized by VjOOQ IC 



40 



Agrippina. 
De har begyndt med sig selv for at bort- 
lede Opmærksomheden. De hader alle Romere 
og haaner vore Guder. 

Nero. 
Løgn. Jeg tror Dig ikke. Og Du vover 
ikke at give nogen Befaling til at rase imod 
dem. Den, som udøser en Christens Blod, skal 
brændes i Tomterne. De christne skal ikke dø, 
de skal kun fanges og føres for min Domstol. 
Hver eneste én vil jeg se, hver eneste én. Jeg 
skal dømme dem, hvis de skal dønmies. Men 
et eneste Nej af deres Mund er nok til at ud- 
slette Din Beskyldning. Døm saa selv om, hvor 

megen Magt Du har tilbage. (Udgjennem Løngangen.) 

Agrippina 

(staar et Øjeblik som forstenet. Derpaa vender hun sig heftigt mod 
Cæpio.) 

Usling! Du har saaet som en Kejser, men 
høstet soift en Tigger. Aldrig, aldrig før har 
han været saa stærk. (Mod venstre.) 

Cæpio 

(følger). 

Hm. Det skulde dog gjøre mig ondt, om 
han virkelig blev en stor Mand. 

(Tæppet falder.) 



Digitized by VjOOQIC 



ANDEN AKT. 



Sammesteds. 
En Ugestid derefter. Formiddag. 

FØRSTE SCENE. 

Nero. Senatorer. 

Nero 

(staar foran Armstolen og taler). 

Senatorerne 

(staa i en Halvkreds omkring ham). 

Nero. 
— Og nu til Slut: bring Folket min Hilsen, 
bring det en Hilsen fra Cæsar, ikke fra Agrip- 
pinas Søn. Sig det, hvad jeg har sagt Jer, I 
hellige Fædre, at min Moders Formynderskab 
er forbi, og giv det paa mine Vegne det Løfte, 
at den Verdensmagt, som jeg altfor længe har 
ladet ligge som en Byrde, men som jeg nu har 
taget som min Ret, den skal i mine Hænder 
blive til en Livets Magt og ikke til en Dødens 
Magt, som da den var i min Moders Værge. 

Hun kalder mig en Drømmer. Men jeg skal 
vise, at min Haand kan andet end gribe i en 
Lyres Strænge, og at min Stemme ikke blot er 
skabt for Tragediens Jamber. Jeg føler mig 
min Magt og min Fremtid voxen og hilser dem 
begge med Jubel. 

De gamle Vismænds Tanker er store for 
enhver, der elsker dem, men størst for den 
mægtige, thi først han er i Stand til at vise Verden 
deres sande Værd. Min Moder kaster Vrag paa 
Skønhed og Lykke. Men Skønhed og Lykke er 
just Livets oprindelige Former. Den haarde Vilje, 
Ulve viljen har fordærvet og forvansket dem 
begge. Min Magt skal kalde dem frem paany. 
Jeg skal øse ud af fulde Hænder. Hver Bøn, 
der kommer mig for Øre, er mig kærkommen, 
hvert Suk faar mig til at smile, thi jeg har 
Raad for dem alle. Lad dem strømme til mig 
i tusindevis. Det er blevet min Opgave her i 
Verden at frelse Menneskeliv. 

Bring Folket min Hilsen og sig, at jeg el- 
sker det. Hils det og sig, at jeg vil bygge Byen op 
paany, skøn og prægtig. Hils det og sig, at jeg 
vil beskikke Mænd til at undersøge, hvem der 
har lidt Skade ved Branden, og at de fattige 
skulle faa Tabet erstattet. Hils det og sig, at 
alle de Fanger, som min Moder har lagt i Læn- 
ker for en Mistankes Skyld, skulle løslades, og 
de dygtige Mænd, som hun har forvist, kaldes 

tilbage. Hils det og sig, at jeg endnu i Dag 
vil forhøre de Udsendinge, som er komne hid 
fra de østlige Provinser for at klage over Stat- 
holdernes Udsugeiser. Deres Klage er vist ikke 
uden Grund. 

Jeg vil, at der skal være Glæde i Rom og 
over Alverden i Dag og hver Dag, saalænge min 
Sol er oppe. 

En Senator 

(rejser sig). 

Vi takker Dig paa egne og Folkets Vegne. 
Vi hilser denne Dag som en Befrielsens Dag. 

Nero 

(vinker med Haanden). 

Jeg hilser Jer, hellige Fædre. 

(Senatet hilser og gaar ud til venstre.) 



ANDEN SCENE. 

Nero. Agrippina. 

Nero 

(gaar ned fra Armstolen). 

Agrippina 

(træder frem fra et Skjul i Baggrunden). 

Jeg hilser Dig, Cæsar, moderløse Skabning! 
Nero 

(vender sig forbauset). 

Du her — ? (Mod hende.) Du har lyttet —? 

Agrippina. 
Jeg har villet lytte. Jeg har villet høre 
Sønnen anklage sin Moder. Jeg har hørt det 
og — smiler. 

Nero 

(i Oprør). 

Beskæm ikke baade mig og Dig selv ved 
at tvinge mig til at behandle Dig som min 
Fjende. 

Agrippina. 

Vær rolig. Jeg skal ikke tiere overvære 
Dine Sammenkomster med det hellige Senat. De 
v^ækker kun min Latter og min Foragt. Jeg 
vidste knap, at Senatet var til, før Du lod det 
kalde. Der er ingen, der har ofret det én 
Tanke siden Tibers Tider. Kejseren er selv 
Senat og skylder ingen Regnskab hverken for 
sine Tanker eller sit Levnet. 

Men slut kun Pagt med disse lavpandede 
Fædre og med Seneca og hans Slægt, som jeg 
hører. Du har i Sinde at kalde tilbage. Tag 
kun Roret ud af mine Hænder. Jeg gjengj æl- 
der ikke Dit Had. Jeg har Medlidenhed med 
Dig. Jeg vil staa ved Din Side, for at Du ikke 
skal slaa Dig ihjel ved et Fald, naar Du vaag- 
ner af Drømmen. Du lægger Snarer for Din 
egen Fod. For hvert Haandklap, Du uddeler, 
vil Du blive bedraget over hundrede Gange og 
for hvert Smil over ti. Den lille Skurk er tidt 
klogere og stærkere end den store Vismand. 
Men bliv bedraget. Du trænger dertil. 

Nero. 
Dine Erfaringer vil ikke blive mine. 

Agrippina. 
Disse jødiske Sværmere, som Du skaaner, 
ja endogsaa holder i et mildt Fængsel, vil først 
af alle give mine Ord Ret. Deres oprørske 
Tanker har allerede smittet baade Fangevogtere 
og Soldater. 

Nero. 

Du kj ender ikke disse Mennesker. Om Du 
for op til Olympen og sad til Bords blandt Gu- 
derne — ikke engang dér vilde Du finde, hvad 
jeg fandt blandt de christne: Uskyld i en sund 
Skikkelse, Visdom i en Barnemund, Højhed i et 
Kvindeøje. Men ikke blot Asra betog mig: de 
besidder alle en Sikkerhed, som var de Konger 
til Hobe. Navnlig overfor dem føler jeg, hvor 
herligt det er at have Magt, Magt til at skaane. 

De ruger over en Hemmelighed, som jeg 
maa kjende og bruge, en Hemmelighed, som 
vil gjøre mig Verdensstyret let og udslette Spo- 
rene af Dine Svøber. Endnu er jeg ikke trængt 
ind i deres Visdoms Dyb. Men naar Asra fin- 
des, skal hun bevæge dem til at aabne det 
for mig. 

Lad os omgaas i Taushed. Bliv, om Du 
vil, drag bort, om Du vil. Jeg hverken frygter 
eller ønsker Din Nærhed. Min Magts Grund og 

Maal kan Du ikke forstaa. Derfor kan Du hel- 
ler ikke rokke dem. 

Agrippina. 
Jeg prøver ikke derpaa. De falder nok af 

sig selv. (Ud til venstre.) 



TREDIE SCENE. 

Nero. (Kort efter) En Slave. (Siden) Phaon. 

Nero 

(gaar i Tanker op og ned. Standser, grunder.) 

Hvorledes var det, jeg skrev? 
„Alt som den gnistrende Brand og 

den glødende By jeg beskuer, 
mindes mit Hjerte den Ild, Elskov 
tidt gød i dets Blod. 
Ak, men der gives en Flamme, som 
varmer foruden at hede; 
Dens Natur er ej Brand, Lutring 
og Lys er dens Liv." 
(Med et Udbrud.) Jeg væmmes ved dem alle , fordi 
de ligner Asra saa lidt. Mindet om hende er 

Livet i mig. (Slaar paa en Skaal.) 

En Slave 

(fra venstre). 

Nero. 
Er Phaon kommen tilbage? 

Slaven. 
Han staar herude og venter paa at blive 
indladt. 

Nero. 
Lad ham komme. 

(Slaves ud til venstre.) 

Phaon 

(fra venstre). 

Nero 

(imod ham). 

Er hun funden? 

Phaon. 
Endnu ikke. 

Nero. 
Hendes Moder? 

Phaon. 
Ikke heller. 

Nero 

(grunder et Øjeblik, farer saa op). 

Søg paany, søg, søg, om vi end skal søge 
i ligesaa mange Aar som vi nu har søgt i Dage. 
Asra er lille og Rom er stort. Alle Byens Ud- 
gange er jo bevogtede, saa at hun ikke kan 
slippe bort. Hendes Lig maa i hvert Fald 
findes. 

Har I slet ingen Christne opsporet i det 
sidste Døgn? 

Phaon. 
Kun én, en ung Græker. 

Nero. 
Godt. Jeg vil forhøre ham endnu i Dag. 
Har Du bragt Seneca mit Brev og bedt 
ham komme? 

Phaon. 
Ja. Men Seneca er syg. Han har sendt 
sin Brodersøn i Stedet. 

Nero. 
Ånnæus Lucanus, Digteren? 

Phaon. 
Ja. Han venter herude. 

Nero. 
Lad ham komme. 

Phaon. 
Herre, tillad mig et Ord. Lad mig være 
til Stede, naar Du taler med ham. 

Nero. 
Hvorfor? 

Phaon. 
Jeg véd, at Senecas Hus i den sidste Tid 
har været Samlingssted for adskillige unge Mænd, 
som er utilfredse med Kejserdømmet og ønsker 
Republiken tilbage. Lucanus er Sjælen iblandt 
dem. Seneca understøtter dem hemmeligt. En 
af de frækkeste skal være en vis Cajus Piso, som 

man endnu aldrig har set bøje sit Hoved for 
Din Billedstøtte. — Herre, hvad om Senecas 
Sygdom var et Paaskud, hvad om Lucanus lige- 
saa gjerne brugte Dolken, som han bruger sin 
Stylus 1 

Nero. 

Fornærm ikke Seneca og hans Hus ved saa 
dum en Mistanke. Den Misfornøjelse, som ul- 
mer mer end ét Sted baade i Byen og Provin- 
serne, gjælder ikke mig, men min Moder. Inden 
et halvt Åar vil den være sporløst forsvunden. 

Gaa og lad Lucanus komme. 

Phaon. 
Tilstaa mig blot en eneste Bøn. Lad mig 
udspejde disse Mennesker og deres Møder. 

Nero. 
Gjør, hvad Du vil, kun ikke i mit Navn. 
Din Mistanke vil beskæmme Dig selv. Gaa. 

, Phaon 

(mod venstre). 

Nero. 

Det er sandt. (Tager et Brev frem.) Briug Cæpio 

dette Brev. Giv det i hans egne Hænder. 

Phaon. 
Det skal være mig en Glæde. 

Nero. 
Du tager fejl. Brevet indeholder ingen 
Dødsdom. Han forvises kun til Cypern. Du 
faar snart mange Breve at besørge med samme 
Indhold. Rom trænger til at luftes ud i alle 
Kroge. 

Phaon. 
Faar jeg ogsaa ét til Din Moder? 

Nero. 

Hvorfor? 

Phaon. 
Hvorfor ikke, Herre? (Efter en kort Pausc.) Jeg 
faar maaske snarere ét til mig selv? 

Nero. 
Til Dig selv? 

Phaon. 
Det er sandt: jeg var Slave og Du gav 
mig fri; jeg var fattig, og Du gjorde mig rig. 
Men der er mange frigivne Slaver, som har 
forraadt deres Herre. 

Nero 

(ser paa ham). 

Du er raa, Du er mistænksom, Du er ud- 
svævende og gal efter Vin. Men Du er en 
Mand, Jeg stoler paa Dig. 

Lad saa Lucanus komme, og før Grækeren 
hid, saasnart Lucanus har forladt mig. 

Phaon 

(ud til venstre). 

FJERDE SCENE. 
Nero. Annæus Lucanus. 

LUGANUS 
(fra venstre. Hilser koldt.) 

Nero. 
Vær hilset, Lucanus. 

Lucanus. 
Jeg bringer Dig Senecas, min Farbroders 
Hilsen. Han selv er syg og kan ikke komme 
til Dig. 

Nero 

(ser vist paa ham). 

Er han meget syg? 

Lucanus. 
Gammel Skade, Herre, Gigt og Svimmel- 
hed. Han har overdraget mig at høre Din 
Befaling. 

Nero. 

Jeg har intet at befale ham, kun noget at 

bede ham om: jeg ønsker paany hans Raad 

og Bistand. Jeg ønsker hans daglige Selskab 

og Undervisning. Verden og jeg kan trænge 

dertil. 

Lucanus. 

Herre, min Farbroder er gammel. Han 
taaler næppe Hoflivets anstrængende Dont. Jeg 

4* 

véd, at det er hans Ønske at leve sine sidste 
Dage blandt Mennesker, der elsker ham, og 
ikke i en Kreds, hvor han saa tidt er bleven 
hadet og forraadt. 

Nero. 
Du taler, som Du maa tale, og Seneca 
tænker, som han maa tænke. Men Forholdene 
har forandret sig siden hans Tid. Han skal 
ikke tiere blive lagt for Had. Min Moders 
Magt er en livløs Slangeham. Der er kun én 
Cæsar, og det er mig. Mind ham om, at det 
var ikke mig, der fjernede ham fra Hoffet, og 
bring ham et Haandtryk saa varmt som det, 

jeg nu giver Dig. (Da Lucanus koldt rækker ham Haanden:) 

Tvivler, Tvivler I 

Lucanus. 
Og om jeg nu tvivlede paa, hvad Du 
mener med Dit Haandtryk, Herre, kunde "Du 
bebrejde mig det? 

Nero. 
Vi har været Venner, Lucanus. 

Lucanus. 

Mænd kan ikke staa inde for, hvad Drenge 
lover. 

Nero. 

Er Du Digter, Lucanus, og dog saa 
kold, saa vantro overfor Følelser? Jeg læser 

Dit Ansigt om og om igjen, men finder kun Ordet 
Bebrejdelse i dets Træk. Vend vort Forhold 
om : gjør Dig selv til Cæsar og mig til Lucanus. 
Var Du bleven en anden end den, jeg blev? 
Vilde Du have været saa stor, saa vis, saa 
kysk, at Du ikke med fremstrakte Læber havde 
suget den Rus ind, som Blodet raaber paa, 
naar det svulmer i et ungt, stærkt og lystent 
Legeme? Har Du altid været Mand, som Du 
er det nu? har Du ikke først samlet, erfaret 
og sigtet Dit Livs Indhold? 

Hovmodige, dømmende Lucanus! 

Lucanus. 
Jeg dømmer Dig ikke, jeg beklager Dig 
kun. Jeg har altid beklaget Dig, og jeg har 
beklaget Verden paa Grund af Dig. 

Nero. 
Paa Grund af min Moder. 

Lucanus. 
Kan Du nogensinde høre op med at være 
Din Moders Søn? 

Nero. 

Hun har selv kaldt mig moderløs. Det, 
jeg nu er, er jeg bleven ved mig selv, trods 
hende. Jeg skal præge min Tid med min 
egen og ikke med min Moders Aand, og Tiden 
skal blive stor ved mig. 

LUGANUS. 

Stor? Det Ord siger meget og dog intet. 
Maa jeg svare Dig med et af mine egne Vers, 
Herre? 

„Alt kan vi kalde for stort, naar blot i dets 

Fylde vi ser det: 
Laster ©g Dyder, ja selv Lunkenhed, Had og 

Foragt. 
Et kun dog stort er i Sandhed, stoii: ved sit 

almene Løsen, 
Frihedens Liv i et Folk, Frihedens Kraft i en 

Mand." 
Men Frihedens Storhed kommer Din Tid næppe 
til at føle. 

Nero 

(betragter ham en Stund i Taushed). 

Du er dristig, Lucanus. Hvad Dit Ord ikke 
siger, det siger Dit Øje. Enhver anden Cæsar 
vilde have taget Dit Liv som Betaling for 
Digtet, men Dit Mod skal ikke beskæmme mit. 
Lad min Naade være Dig et Bevis for, at jeg 
forstaar at værdskatte Ærlighed. 

Jeg kalder Dig til mig, Dig og Dine Ven- 
ner. Jeg rækker Jer mine Hænder og tager 
imod Eders Raad. Republikens Frihed er en 
Drøm og et Minde, men derfor er Mandens 
Frihed det ikke. Jeg skal løse Verden fra 
Udsugeisernes Aag, fra de nedarvede Fordomme 
og de ny-opskudte Uskikke. Livet skal være 
frit og skønt som i Athens lyseste Dage. Kunst 

og Videnskab skal sætte nye Blomster, og Sejers- 
kransen skal hænge saa højt, at kun de i Sand- 
hed store kunne naa den. 

LUGANUS 
(varmt). 

Jeg skal bringe mine Venner Din Hilsen, og 
jeg skal være Din Talsmand. 

Nero. 

Ræk mig Haanden, Lucanus. Og hør til- 
sidst ogsaa ét af mine Digte: 
„Ungdommens prægløse Tid foragter tidt Barn- 
dommens Minder, 
Manddommens fuldstøbte Tid fatter først ret 

deres Værd." 

Lucanus 

(hvis Haand Nero holder, smiler). 

En gammel Sandhed, Herre. 
Nero 

(slipper hans Haand, koldt). 

Vær hilset. Jeg venter Din Farbroder, saa- 
snart han føler sig rask nok til at gaa ud. 
Lucanus 

(hilser og gaar). 

FEMTE SCENE. 

Nero. Phaon. (Kort efter) Agrippina. 
Nero 

(slaar paa en Skaal). 

(fra venstre). 

Nero. 

(skarpt og hurtigt). 

Gjør, som Du sagde. Læg Mærke til, hvad 
Lucan og hans Venner tage sig til. 
— Fik Gæpio mit Brev? 

Phaon. 
Ja. I Din Moders Paasyn. 

Nero. 
Godt. Lad Grækeren komme. 





Phaon 








(ud). 








ÅGRIPPINA 








(samtidig fra venstre). 








Nero. 






— Igjen 


— ? Og uanmeldt. 

ÅGRIPPINA. 






Der var 


ingen af Vagten, der faldt 


paa 


at 



lade mig melde. 

Nero. 

Tal. Hvad forlanger Du af min Ret- 
færdighed? 

Tal. Hvorfor falder Du i Tanker og be- 
tragter mit Ansigt, som om jeg var en fremmed 
Barbar. 

Agrippina. 
Det slaar mig, hvor meget Dit Udtryk har 
forandret sig i den sidste Tid, og hvor meget 
Din Skjønhed har tabt sig. 

Nero 

(hurtigt). 

Du kommer sagtens for at beklage Dig 
over Gæpios Forvisning. 

Agrippina. 
Jeg kommer for at spørge om Grunden 
til, at Du egenmægtig fjerner én af mine per- 
sonlige Tjenere og Venner. 

Nero. 

Jeg gjør Dig en Tjeneste ved at forvise 
ham. Han kjendte Dig for godt. 

Agrippina. 
Jeg vil ikke fornærme Dig ved Bebrejdelser. 
Han havde udtjent. Jeg beholder sjelden mine 
Tjenere længere end et Aar. Jeg vil kun give 
Dig det Raad: Du burde tage hans Liv. Han 
er skadelig, saalænge han lever. Men Stat- 
holderen paa Cypern faar vel ogsaa Befaling 
til at lade ham myrde. 

Nero. 
Hvis han tilstaar sin Forbrydelse, ja. 

Agrippina. 
Sin Forbrydelse? 

Nero. 
Man har forleden Nat set nogle af hans 
Slaver kaste Brande ind i Husene. 

Agrippina. 
Jeg troede, det var en anden Forbrydelse, 
han var dømt for. Men den kj ender Du alt- 
saa ikke. 

Nero. 
Forlang ikke noget saa umenneskeligt af 
mig, som at jeg skal kjende alle Gæpios For- 
brydelser. 

Agrippina 

(efter en kort Pause). 

Den Asra, som Du eftersporer, har han 
kjendt og villet forføre. 

Nero. 
Det var ham — ? Hun talte om en Romer, 
som vilde kréenke henåe. — Saa' hun ham 
den Nat, hun var her? 

Agrippina. 
Jeg tror det: gjennem Tæppet, som' dæk- 
ker Udgangen til Svalen. 

Nero. 
Saa forstaar jeg hendes Flugt. (Knytter Haanden.) 
Saa skal han dø. 

Agrippina 

(smiler. — Pause.) 

Phaon 

(fra venstre). 

Den christne Græker er her. 

Nero. 
Lad ham komme. 

Phaon. 
Herre, jeg har en Formodning om, at 
han kjender Asras Skjulested. Han for sam- 
men og blev bleg, da jeg tilfældig nævnede 
hendes Navn. 

Nero. 
Godt. Hent ham. 

PlUON * 

(ud). 

Agrippina 

(er bleven opmærksom). 

Du skal forhøre en christen Græker? Lad 
mig overvære det Forjjør. Lad mig lære den 
Magt at kjende, som overgaar min, de Liden- 
skaber, som kan give Liv, hvor mine kun kan 
give Død. Man har sagt mig, at disse Ghrifitne 
kan opvække Døde. 

Nero. 
* Ja, bliv kun, hvis Du har Lyst til at blive 

beskæmmet. ^sætter sig l Armstolen.) 

Agrippina 

(lægger sig paa en Løjbænk fremme til højre). 

SJETTE SCENE. 
Nero. Agrippina. Charmides. Vagt. 

Vagten 

(forlader Scenen paa et Vink af Nero). 

Gharmides 

(er lænket. Han er ung og bleg, betragter Nero uden Sky.) 

Nero 

(efter en Pause). 

Du er Christen? 

Charmides. 
Ja. 

Nero. 

Har Du været med til at stikke Ild paa 
Byen? 

Charmides. 
Nej. 

Nero. 
Sværg mig det til. Jeres Ed tror jeg, 
andres ikke. 

Charmides. 
Ved den almægtige og kjærlige Gud. 

Nero. 
Almægtige — og kj ærlige (Jud? Hvorfor 
taler I altid om Kjærlighed hos Jeres Gud? 
Magten alene gjør ham jo til Gud. 

Gharmides. 
Han har ingen Magt uden Kjærlighed. 







Nero. 




Du 


er Græker? 

Gharmides 


Ja. 




Nero. 


Hvad hedder Du? 



Charmides. 
Charmides. 

Nero. 
Charmides — Charmides — og Du er 
Græker? Ja, ja. Hun nævnede Dig som sin 
Ven og Beskytter. Jeg husker hvert Ord, der 
kom over hendes Læber. (Rejser sig.) Du véd det. 
Hvor er hun? hvor er Asra? 

Charmides 

(ser forundret paa ham). 

Asra kjender ikke Kejseren. 

Nero. 

Hun kjender mig. Jeg har paa mine Arme 

baaret hende ud af et brændende Hus. Jeg 

har frelst hendes Liv. Jeg bar Slavedragt den 

Nat. 

Agrippina. 

Véd Du ikke det, s6m Alverden véd, 

Græker, at Cæsars sidste Kjærlighed 
Asra? 


hedder 


Ikke sandt? 


Nero 

(ned, mod ham). 

Du kjender hende? 

CHARBflDES. 




Ja. 


Nero. 




Hun lever? 


Gharmides. 




Ja. 







• Nero. 

Hun lever, hun lever I Jeg løser Dine 
Lænker. Jeg forbander den, der lagde dem 
om Dine Hænder. (Løser ham.) 

Du véd, hvor hun er? 

Charmides 

(tøver, derpaa fast og bestemt). 

Ja. 

Nero. 

Hvor er hun? 

Charmides 

(tier). 

Nero. 
Hvor er hun? Hvor har hun kunnet s^'ule 
sig saalænge? Er hun hos sin Moder? 

Charmides. 
Hendes Moder er død. 

Nero. 
Død, uden at gjense sit Barn? 

Charmides. 
Nej. Hun fik Asra at se, inden hun døde. 

Nero. 

Hvor de har været lykkelige, de to! Jeg 
vilde gjerne have set deres Glæde ved Gjen- 
synet, gjerne været med i deres Favntag og 
følt deres Kys. Aa, der er dog endnu Glæde 
paa Jorden! 

Hvem har taget hende til sig efter Mo- 
derens Død? Tal dog. Hvor er hun? 

Charmtoes 

(efter en Paase). 

— Jeg siger Dig det ikke. 
Nero 

(mod ham, bruser op). 

Hvad? Du siger mig ikke — ? Du vover — ? 

Charmides. 
Jeg vover det. 

Nero. 
Jeg, som har løst Dine Lænker, jeg, som 
har skaanet Dine Trosfæller — mig nægter Du? 



Digitized by VjOOQIC 



64 



Charmides. 
Ja. Jeg nægter at sige Dig, hvor hun er. 

Nero 

(efter en Pause, hvor han gaar urolig frem og tilbage). 

Hvorfor — hvorfor vil Du ikke sige mig det? 

Charmides. 
Fordi jeg vil skaane Asras Ære. 

Nero. 
Hendes Ære? Skulde det blive hendes 
Vanære, om hun blev Kejserens? 

Charmides. 

Ja. 

Nero. 

Du er dristig, Græker. 

Men naar Asra nu selv vil være min? 

Charmides. 
Det vil hun ikke. 

Agrippina. 
Han er sagtens hendes Brudgom. Stakkels 
Cæsar ! Hun foretrækker denne Stodder for Dig. 

Nero. 
Hun har ingen Brudgom, det har hun selv 
sagt. Men selv om hun havde én, selv om han 
var hendes Brudgom, hvad er Aa/^, og hvad er 
jeg"^ Hvad kan hun være for ham og hvad for 
mig"^ Hun og jeg skal styre Verden. 

Chårmides. 
Asras Lod er ikke Storhed. Vi har vor 
Magt i det stille, og dér skal ingen tage den 

fra os. 

Nero. 
Jeg vil kjende Jer Magt i dens Væsens Dyb. 
Naar min Magt og Eders voxer sammen, kan 
de staa til evige Tider. Derfor skal Asra blive 
min. Vore Tanker skal favne Verden, og vort 
Blod skal fylde den. Sig mig, hvor hun er. 
For Verdens Skyld: sig mig det. Jeg lover Dig 
Frihed, jeg lover alle Dine Trosfæller Frihed. 
Jeg lover Jer Rigdom, jeg lover, at I maa dyrke 
Eders Gud i Fred hele Verden over — 

Charmides. 
Gud hjælper os nok selv. Vi behøver ikke 

' Din Hjælp. 

Nero. 

Jeg lover Dig ja, hvad skal jeg love 

Dig — ? Forlang, hvad Du vil. Din Bøn skal 
blive opfyldt tusindfold. Sig, hvad der kan 

lokke Dig. 

Charmides. 

Intet. 

Nero. 
Intet? — Og Du er et Menneske. 

Agrippina 

(rejser sig). 

Nedlad Dig ikke til at udspørge ham mer. 
Han kan jo ikke tage Pigen fra Dig. Cæsar har 

5 

Magt til at finde hende, hvor den Tigger saa har 
skjult hende med sin Trolddom. 

Nero 

(knytter Hæuderne). 

Er hun i Rom? — Svar. Er hun flygtet, 
lader jeg søge Verden over. 

Charmides. 
Du finder hende ikke. Guds Engle beskyt- 
ter hende. 

Nero 

(i Oprør). 

Guds? ogsaa jeg er Gud, ogsaa for mig 
rejser man Altre og bygger man Templer, og- 
saa jeg tilbedes. Hvad er det for en Gud, I 
dyrker, at han befaler Jer Oprør mod Jer Herre 
og Kejser? 

Charmides. 

Det er sandt: Du er min Kejser og min 
Øvrighed, og jeg er pligtig at tjene Dig. Kun 
ikke, naar det gjælder Uret. 

Nero. 

Uret? Den Kvinde, jeg vil eje, hende ejer 
jeg, ejer jeg med Rette. Din Ret, Eders Ret er 
mod min som en Gnist mod en brændende By. 

Utaknemmelige Kryb i Jeg har bortledet 
Pøblens Raseri fra Eders Hoveder, jeg har be- 
handlet Jer som Gæster i mit Hus, Du burde 
fjelde ned for Fødderne af mig og græde af 
Glæde, fordi Du ser Dig i Stand til at gjengjælde 
min Godhed og opfylde min Bøn. 

Charaudes. 
Vi lader os ikke kjøbe, Herre. Vi har ikke 
bedt Dig om Skaansel. Gjør med os, hvad Du 
vil. Tilintetgjøre os kan Du dog ikke. Over 
de Ting, som hører Jorden til, har Du stor Magt, 
men ikke over Sjælene, som hører Gud til. 

Nero 

(rejser sit Hoved). 

Jeg har Magt over Verden og alt, hvad den 
rummer. Magt over Sjæle og Legemer, Tanker 
og Viljer. Jeg kan lade alle Have øse ud, om 
jeg vil, og lade Jordens Midtpunkt grave frem. 
Man kan ikke gjennemrejse mit Rige paa ti Aar 
og ikke tælle Indbyggerne i mine Byer. Der er 
ikke andre Viljer til end min, ikke andre Liden- 
skaber end mit Blods. Alt, hvad jeg siger, det 
sker, alt, hvad jeg ønsker, det kommer. Alle 
Jordens Provinser er ikke til for andet end for 
at hylde mig. Skulde jeg saa ikke kunne knuse 
Dig og Jer alle? Hvad formaar Du mod en 
Magt som min? 

Charmides. 

Jeg formaar det, at jeg kan strække mine 
Hænder mod Himlen og bede til Gud. 

Nero. 
Og det skulde unddrage Dig min Magt? 

Gharmides 

(stærkt). 

Ja. 

5* 

Nero 

(ude af sig selv). 

Jeg er Nero, Nero, siger jeg Dig. Jeg er 
Livet og Døden, jeg er Gud, og jeg er alt. Min 
Magt er Alverdens Aande. 

Charmides. 

Kjærlighed til Gud er mer end Magt over 

Verden. 

Nero 

(farer sammen). 

Kjærlighed — 

(Imod ham.) Hvor er hun? alle de værste Pins- 
ler, som 

Charmides. 

Pinsler skræmmer os ikke. 

Nero. 
Pinsler, som ender med Døden. 

Gh ARMIDES 
(ryster paa Hovedet). 

Døden skræmmer os ikke. Vi skal leve, 
selv om vi dør. 

Nero 

(stirrer ham forfærdet ind i Øjnene). 

Leve, selv om I dør? Hvad vil det sige? 
I gjør mig afsindig, I vender op og ned paa alt. 
Leve, selv om I dør? 

(Støder ham fra sig.) Gaa, gaa ! Ud af mit Rige, 
ud af min Synskreds I paa øde Øer skal I sæt- 
tes ud, i et Hav, som ellers aldrig besejles. I 
sætter Jer op mod alt, hvad der er Lov, selv 
mod Dødens Lov. I kan ikke leve i et Rige, 

hvor Retfærdighed har Styret. Retfærdigheden 
kan ikke undvære Døden. Retfærdigheden kan 
ikke herske over Mennesker, for hvem det er 
Løn, som for andre er Straf. Ud med Jer, ud 

med Jerl (Løfter stangen for at kalde Vagten ind, men) 

Agrippina. 

(griber om hans Arm). 

Du er blind, Søn, naarDu tror ham. Han 
lyver og bedrager. Lad os se^ om Døden ikke 
skræmmer ham. Dér. Tag min Dolk og tru 

ham med den. (stikker ham sin Dolk i Haanden.) 

Nero 

(tager Dolken uden at vende sig. Mod Gharmides, rasende.) 

Ja. Kom hid. Lad mig se, om Døden ikke 
skræmmer Dig. Du er jo Kjød og Blod som 

jeg. (Griber fat i ham.) Det føler jeg jO. (Løfter Dolken.) 

(Skriger.) Bedrager, Bedrager! Se, se! Du for- 
trækker jo Munden og bliver graa i Ansigtet som 
en Sky. Sig det nu: hvor har I skjult hende? 

Charmides 

(rolig). 

' Herre! Det er Dig, der ryster. Det er Dit 
Ansigt, som bliver blegt og fortrukket. 

Nero 

(sænker Dolken og betragter ham forvirret). 

Græker, min Tale er sjælden Bøn eller 
Beuncking, men overfor Dig trænger de sig frem. 
Sig det nu — jeg beder Dig — sig mig: hvor 
er Asra? 



Digitized by VjOOQIC 



70 



Charmides. 
Om Du saa havde tusind Tunger, der 
kunde bede, og tusind Læber, der kunde trygle, 
jeg taug. Vi skal leve, selv om vi dør. 

Nero 

(hæver Dolken med et Skrig). 
Ah 1 Saa dø da og lev. (støder ham ned.) 

Charmides 

(falder uden et Skrig). 

Agrippina 

(betragter Nero med et roligt, triumpherende Srail). 

Nero 

» (staar et Øjeblik som bedøvet). 

Ikke engang et Skrig. Bestandig den samme 
ophøjede Ro over Øjnene. (Bøjer sig over ham.) 
Han er ikke død, han kan ikke være død. Saa 
roligt dør man ikke for en Dolk. Bliver Døden 
saa let at bære^ styrter Verden sammen. 

Rejs Dig, Charmides. (Kaldende.) Charmides, 
Charmides ! 

Hans Aande staar stille. Hans Hjerte 
sover. Men han skal leve, han maa leve! 

Charmides I Kan Du høre min Stemme? 
Charmides! lad mig se Din Magt. Nu har Du 

set min. (Falder hen over Liget.) 

SYVENDE SCENE. 
De Forrige. Phaon. To christne Mænd. (Vagt.) 

Phaon 

(fra venstre med de andre). 

Hvad er der sket? 

Agrippina. 

Cæsar har vist sig som en Mand og en 
Helt. Han har afklædt Bedrageren. Han har 
faaet Øjet op for sin egen Vælde. 

Hvem er det, Du bringer med? 

Phaon. 
To christne Mænd, som er blevne fangne 
i Løbet af den sidste Time. Jeg tænkte, Cæsar 
vilde forhøre dem nu med det samme. 

Agrippina. 

De kommer tilpas. 

Cæsar, her er to christne Mænd. Lad dem 
nu vise den Magt, de pukker paa, den Trold- 
domskraft, de paastaar at besidde. Lad dem 
vække Grækeren fra de døde. 

Nero 

(op). 

Ja, ja. 

I siger jo, I har Magt over Livet og Døden 
paa en anden Maade end jeg. Bevis det. Lad 
mig se det. Ellers maa jeg tro, I er Bedragere 
til Hobe. Væk ham fra de døde. Jeg giver Jer 
Scicilien til Løn. 

Den ghristne. 
Du forlanger mer, end vi er i Stand til, 
Herre. 

Nero. 

Saa er I Pralere, Løgnere, Forbrydere. Jeg 
har hørt mange af Jer Tro fortælle om de døde, 
som de har set staa op af Gravene og gaa 
rundt iblandt Folk. 

Stræk Haanden ud og tal de hemmelige 
Ord. 

Den anden ghristne. 

Du forlanger af os, hvad kun Gud er i 
Stand til. 

Nero. 

Det skyder I Jer ind under nu, da det 
gjælder. Pestplanter er I, som skal rykkes op 
med Rode. I forfører uskyldige Sjæle og truer 
Kejseren selv. 

Før dem bort. 

De ghristne. 
Vi dø med Glæde, Herre. 

Nero. 
Ogsaa I? Saa dø da med Glæde. Bedragere 
falder for en Dom og ikke for Vilkaarlighed. 
Slæb dem bort og dræb dem. 

Vagten 

(bærer Liget ud og fører de andre bort). 

Phaon 

(til Nero). 

Ønsker Du, at der bestandig skal sendes 
Folk ud paa Spor efter Asra? 

Nero 

(farer sammen). 

Asra? — Jeg tør ikke se hende. Jeg vil 
ikke se hende. Hun har vel bedraget mig som 
de andre. 

Phaon 

(ud). 

Agrippina 

(betragter Nero, som endnu staar med Dolken i Haanden). 

Min store, stærke Søn I Du er dog større 
som Cæsar, end jeg havde tænkt. Men ser Du: 
jeg havde Ret. For hvert venligt Ord er Du 
bleven ti Gange bedraget. (Mod venstre.) 

Nero 

(farer op). 

Gaar Du? — Lad mig ikke være alene. 
Agrippina 

(mod ham). 

Giv mig min Dolk. Du har jo Din egen. 
Nero 

(i Tanker). 
Din Dolk? — (Ser paa Dolken.) Dm Dolk! — 

Aa ! (Kaster den henad Gulvet.) Gaa, gaa. Lad Fabia 
komme. Hent mig min Lyre. (siaar paa en skaai.) 

Phaon 

(ind). 

Nero. 
Tag Dolken dér og kast den i Floden. Lad 
Fabia komme. Hent mig min Lyre. Jeg ven- 
ter hende i mit Lønkammer. (Ud tii højre.) 

Agrippina. 
Du hørte vel, at Cæsar gav Befaling til, at 
de christne skulde dræbes. Mig har han sagt, 
hvorledes det skal ske. (Ud tii venstre.) 

Phaon 

(følger). 
(Tæppet falder.) 

TREDIE AKT. 



Sammesteds. 

Nogle Dage derefter. 

Eftermiddag. 

FØRSTE SCENE. 

Fabia. Epaphroditus. (Siden) Nero. 

Fåbia Og Epaphroditus 

(staa paa Svalen i Baggrunden og se ud). 

Epaphroditus. 
Se! Dér staar de Ghristne i lange Rækker 
langsmed Floden. Man har stukket dem i 
Sække, som er fulde af Beg og Tjære og bun- 
det hver især fast paa Toppen af en Pæl. Om 
et Øjeblik brænder de som Fakler. Se. 

Fabia 

(vender sig bort). 

Nej. Jeg vil ikke se. 

Epaphroditus. 
Se, Agrippina har sat sig paa sin Throne 
nede i Søjlegangen. De venter kun paa hendes 
Vink. 



Digitized by VjOOQ IC 



76 

Fabia. 
Cæsar véd intet om alt dette? 

Epaphroditus. 
Jeg tror ikke. Han har jo nu i to Dage 
ikke forladt sit Lønkammer. Han vil ingen se, 
ikke engang Phaon. Mordet paa den christne 
Græker har gjort ham menneskesky. 

Fabia. 
Jeg sang for ham i Morges, men hans 
Tanker var langt borte baade fra Ord og Toner. 
Han saa' ud, som han kunde blive afsindig. 

Epaphroditus. 
Agrippina er og bliver dog Cæsar, hvad 
der saa hænder. 

Se! nu rejser hun sig. Nu giver hun Vinket. 

Fabia. 
Aa, at Guderne ikke knuser hende med et 
Lyn! 

Epaphroditus. 
Tror Du endnu paa bedre Tider, Fabia? 
Hvorhen? 

Fabia 

(mod højre). 

Cæsar skal vide det. Om det saa koster 

mit Liv, han skal vide det. (Ud gjennem Løngangen.) 

Epaphroditus 

(ser ud). 

Hun staar og vender Tommelfingrene nedad. 
Der er ingen Skaansel, selv ikke for Børnene. 

Aa, der slog Luerne op. Nu jubler 
Mængden. 

(Raab og Skrig i det fjerne.) 

Nero 

(hastig fra Løngangen fulgt af Fabia). 

Hvad er det? Hvad betyder de Raab? 
Hvad er det for Fakler, Du taler om? 

Fabia. 
Se selv, Herre. 

Nero 

(paa Svalen). 

Hvorfor jubler Mængden? hvorfor staar min 
Moder dernede i Søjlegangen med Miner, som 
om hun saa' paa en Arena? 

Epaphroditus. 
Det er christne Fakler, Herre. 

Nero. 
Christne — 

Fabia 

(med Afsky). 

Mennesker, Herre. 

Nero. 
Mennesker? som brænder — paa min Mo- 
ders Befaling? (vender sig bort i Rædsel og skriger.) Sluk 

dem, sluk dem! Jag Mængden bort og myrd 
alle de Slaver, som har fulgt min Moders Bud. 
Sluk dem! Styrt dem i Floden I Skynd Dig. 

Epaphroditus 

(ud til venstre). 

Nero 

(ind). 

Ve og Skændsel over min Moder! Uvejr 
og Jammer over hendes Hoved I Gid jeg var 
født af den usleste Slavinde, af en Hund, af et 
Dyr og ikke af den Kvinde. Kvinde er et 

Skældsord, hvis hun er Kvinde. (Kaster sig paa Løj- 
bænken i Forgrunden til venstre og skjuler sit Ansigt.) 

Fabia 

(bestandig paa Svalen). 

Nero 

(ser op). 

Har de slukket dem? har de slukket Fak- 
lerne? har de slukket de levende Mennesker? 
Ah — jeg tør ikke lukke Øjnene, saa ser jeg dem 
for mig. 

(Op.) Syng, spil, dans! ras som en drukken 
Nymphe ! lad mig se noget usædelig vildt for at 
min Sands kan betages og min Tanke ledes 
bort. 

Har de slukket dem? 

Fabia. 

Der er stor Forvirring nede ved Floden. 
Agrippina befaler, og Epaphroditus siger hende 
imod. 

Nu styrter én af Faklerne — — nu 
kaster de dem alle ud i Floden — Agrippina 
gaar bort — Mængden raaber — den har skif- 
tet Stemning — den kaster Brande efter hende. 

Nero. 

Brande? Jeg ønsker intet, jeg ønsker 
intet. Men hvad Skæbnen byder, det skal jeg 
bære. 

Fabia. 

Slaverne beskytter hende nu gik hun 

ind i Paladset. 

(Ind, mod Nero.) Gæsar! Lad ikke hendes næste 
Hævn gaa ud over mig. Lad hende ikke have 
Magt dertil. 

Nero. 

Hun har ingen Magt. Den, hun i Dag har 
taget i Hænde, har hun røvet, mens jeg sov og 
var syg, og Slaverne har adlydt hende af Ræd- 
sel og gammel Vane. Hun har ingen Magt. 

Fabia. 
Hun har Magt, saalænge hun lever. Magt 
i den Rædsel, hun ejer i sit Blik og i sin 
Stemme, Magt i den Sikkerhed, hvormed hun 
træder op. Saalænge hun lever, maa hun herske. 
Før hendes Sandser er bristede, før slipper hun 
ikke Tøjlerne, om hun saa kun har en blodig 
Armstump tilbage til at holde dem fast i. 

Nero 

(peger mod Baggrunden). 

Gaa. Jeg hører hende komme. Giv Liv- 
vagten Befaling til at holde alle Værelsets Ud- 
gange besatte. Hurtig. 

Fabia 

(ud i Baggrimden). 

ANDEN SCENE. 
Nero. Agrippina. 

Agrippina 

(fra venstre i en ophidset Stemning. Hendes Haar hænger løst, 
hendes Dragt er i Uorden.) 

Hvad betyder de Luner? Hvorfor jager 
Du mine Slaver bort, ja, hidser Pøbelen imod 
mig, fordi jeg udfører Dine egne Bud? Du har 
selv givet Befaling til at myrde de Christne. 

Nero. 

Ti. Her er ikke Grund for Dig til at 
spørge eller overhovedet til at tale. Du har 
kun at bøje Dit Hoved, bøje det som en For- 
bryder, der staar for sin Dommer. 

Du har paany forlokket mine Tjenere, 
dræbt mine Undersaatter og besudlet mit Navn. 

Nej, tal ikke, se ikke paa mig. (Skjuier sit Ansigt.) 
Din Nærhed alene virker som Sygdom og Feber — 

Agrippina 

(stærkt). 

Jeg vil tale, jeg vil raabe ind i Ørerne paa 
den syge Cæsar, saa at han komtner til sig 
selv, saa at han faar Øjnene op og ser, at han 
har ingen Magt uden min, 

Nero. 
Ingen Magt uden Din? 

Agrippina. 
Nej. Du har indset, at min Svøbe er nød- 
vendig. Du indsaa' det i det Øjeblik, Du stødte 

Grækeren ned. I samme Stund forstod Du, at 
Mildhed hos Herskeren fører til Oprør hos Fol- 
ket, og at den mægtiges Eftergivenhed mødes 
kim med Bedrag. Du er bleven tvunget ind paa 
min Vej, tvunget mod Vilje og Ønsker, tvunget af 
den Skæbne , som er alle mægtiges Skæbne : de 
maa knuse, hvis de ikke selv skal knuses. 

Der er min Haand. Du har ingen Magt 
uden min. 

Nero. 

Glem ikke, at det var Din Dolk, som fæl- 
dede Grækeren, glem ikke, at det var Dtg, som 
hidsede mig imod ham. Havde Du ikke givet 
mig Vaabnet i Hænde, saa havde han levet endnu, 
han og alle hans Trosfæller. Jeg vilde give 
den halve Verden til, at de levede. Det er en 
uretfærdig Dom, der har fældet dem. Jeg for- 
staar ikke, at deres Magt skulde være et 
Skin. Asras Billede skyder sig stedse ind i mit 
^3^1 og jeg tror heller ikke ret paa Grækerens 
Død. Det er, som om jeg bestandig mærker 
hans Aande paa min Kind og hører hans klare 
Stemme i mit Øre. 

Gaade over Gaade, Rædsel over Rædsel I 
Det er svært at leve, naar ogsaa Døden har et 
Liv, som man skal kæmpe imod eller gjøre til 
sit eget. 

Agrippina 

(roligt og sikkert). 

Jeg tænkte det nok. Jeg ventede det. Din 

6 

egen Storhed, som Du først lærte at kjende, da 
Du saa' Blod flyde fra Din Haand, har slaaet 
Dig med Rædsel: havde jeg ikke forhindret det, 
vilde Du have skaanet de Christne, ja, Du havde 
maaské endogsaa gjort dem til Medlenmier af 
Dit Raad eller Din Livvagt — drømmesyg som Du 
er. Du bør takke mig, fordi jeg har forhin- 
dret det. Disse Taaber var i Færd med at 
tænde Oprørsluer over hele Byen. De fortjener 
den Død, de har lidt. 

Nero 

(efter en Pause). 

Ja — Du har Ret: min egen Vælde slog 
mig til Jorden, da jeg stødte Grækeren ned. 
Jeg prøvede en Rus endnu lumskere end Druens. 
Men de ulykkeliges Skrig har vækket mig af 
Døsen, og Dine Ord har gjort mig det klart, at 
Du paany har benyttet Dig af mine Lidenskaber, 
og det grusommere end nogensinde før. 

Men jeg skal vide at løsgjøre mig fra Dit 
Hao^ndtryk. 

Agrippina. 

Du kan ikke. Du ser selv, at Folket lyder 
mig. Det tør ikke andet end løbe mine Bud. 
Nægter Du mig Forbundskab, maa vi kæmpe 
om Styret. 

Jeg vil ikke gaa i Trædemølle med en Se- 
neca eller ligge til Bords med en Fabia. Ver- 
den maa blusse og bløde af Krig, hvis Du stø- 
der mig fra Dig. De, som engang var ét Legeme, 
maa rase mod hinandens Kjød. 

Nero. 

Nej. Verden skal ikke se en saadan Skænd- 
sel. Den har set Skændsel nok. Den skal se 
mig som den eneste, og det, som Du kalder 
mine Drømme, som den eneste Magt. 

Jeg vil ikke hades for Din Skyld. Jeg 
trænger til Folkets Kjærlighed. Statholderne 
mod Nord har begyndt at røre sig, opbragte 
ved Din Grusomhed. Skal jeg staa fast, maa 
jeg staa paa Folkets Skuldre og ikke i det Blod, 
som Du har skyllet ud over Verden, Men saa- 
længe Dine Trudsler og Rænker forurolige mig 
som Flagermus i Tusmørke, kan jeg ikke skrive 
mine Love. Derfor skal Du bort. Endnu i Af- 
ten vil jeg se Dig ombord paa et Srib, som skal 
føre Dig saa langt mod Vest, at Du ser en an- 
den Himmel, end den, jeg kj ender, og aander 
en anden Luft end den, der gjør mig godt. 

Agrippina. 
Mig^ Din Moder, forviser Du med Magt som 
en Slave? 

Nero 

(vender sig fra hende). 

Aa, kald Dig ikke min Moder. Det er en 
Kval at være Din Søn. Det er en Kval at have 
ligget Dit Hjerte nær og draget Næring af Dit 
Liv. Det er en Kval at føle Dit Blod bruse i 
sit eget, at mærke Dine Nerver gjennemvæve 
ens Hud, en Kval, en usigelig Kval at være 
bundet til Dig med saa skønt et Navn som Moder, 

Agrippina 

(tæt hen til ham). 

Søn I 

Naar vi engang mødes igjen, mødes i Ha- 
des, og vi dér hilser hinanden med et Vink med 
Haanden, lad os saa se, hvis Haand der kaster 
den rødeste Skygge. Jeg spaar Dig som en 
Pythia: Du vil aabne Dine marvløse Arme for 
at tage mig i Favn, vore klangløse Sukke vil 
blandes, og Du vil sige med Din echoagtige 
Røst: „hvert Ord, Du sagde, var sandt; hver 
Handling, Du øvede, var nødvendig/ 

Nero 

(skræmt). 

Til Bort! Synet af Dig og Klangen af 
Din Stemme gjør alle Gaaderne og Rædslerne 
større. Du har fordærvet mine reneste Glæder : 
forvandlet min varmeste, saligste Kjærlighed til 
en kold Medusa, som jeg skælver for. 

Bort, bort! 

Agrippina. 

Jeg truer Dig ikke, beder Dig ikke heller. 
Kun det maa Du vide: jeg vil værne om min 
Ret, Livets Ret, hvor Du saa sender mig hen. 

Nero 

(slaar paa en Skaal). 

En Slave 

(fra venstre). 

Nero. 
Befal ti af Livvagten at ledsage min Moder 
til Havnen. Hun skal rejse. 

Slaven 

(ud til venstre). 

ÅGRIPPINA 

(hastigt mod højre). 

Nero 

(griber om hendes Arm). 

Modstand er unyttig. Alle Udgangene er 
bevogtede. 

ÅGRIPPINA. 

Slip. Lad dem hugge mig ned. 



Nero 

(river hende voldsomt til Side). 



Bliv. 



Agrippina. 
Lægger Du Haand paa Din Moder, Nero? 
— Slip. Jeg bliver. 

Nero 

(slipper Armen). 
(De betragter hinanden ufravendt i nogle Øjeblikke.) 

Agrippina 

(skarpt, iskoldt). 

Du sender mig bort. Godt. Du sender mit 
Legeme bort, mit Blik og min Stemme, men 
min Aand, den skal blive i Din. Den Forban- 
delse, som Du før lod dryppe som brændende 
Beg paa mit Hoved, den vender jeg nu mod 

Dig selv. Lad det da være min Forbandelse: 
Du er min Søn, Du er mit Kjød. Jeg bor i 
Dig. Jeg har Krav paa Dig. Fra en Moders 
Krav kan intet Menneske løses. 

Livvagten 

(fra venstre). 

Nero. 
Ledsag os til Havnen. 

(Alle ud til venstre.) 



TREDIE SCENE. 

Epaphroditus. Fabia. (Siden) Phaon. Gajus Piso. (Vagt.) 

Epaphroditus 

(fra venstre, bukker ydmygt for Agrippina, da hun gaar). 

Fabia 

(samtidig fra Baggrunden). 

Epaphroditus 

(smilende). 

Til Lykke, Fabia. 

Fabia 

(jublende). 

Til Lykke, Epaphroditus I Til Lykke, Rom! 
Til Lykke, Alverden! Til Lykke alle smaa Stak- 
ler og alle gode Hoveder! Denne Dag er lige- 
saa mindeværdig som den, hvorpaa Verden blev 
skabt. 

Aa, hvor det gjør godt at aande ud, at 
aande dybt, som om Lungen skulde springe. 
Nu kommer de bedre Tider, Epaphroditus. 

(Lægger sig paa Løjbænken.) Jeg ligger her Og lader 

dem drysse ned over mig som Druer. Siden 
Asra er glemt, .er Alverdens Provinser mine 
Brikker. Jeg kan lade Ægypten og Macedonien 
bytte Plads og gjøre Hellas til min Have. Det 
er noget andet end at sove mellem Kaal og 
Græskar derude paa Aventinerhøjen. 

Epaphroditus. 

Maa jeg sætte mig her? (Sætter sig.) Hør en- 
gang, Fabia. Hvis Du og Cæsar elskede hin- 
anden saaledes som Du og Cajus Piso gjorde 
det, saa vilde jeg tro paa de bedre Tider, Du 
sætter saa megen Lid til. Men Du elsker kun 
Cæsars Dannelse og Magt. Og Cæsar elsker kun 
Din Profil og Dit lyse Hoved. 

De bedre Tider, de kommer ikke, tør jeg 
bliver Kejser, flytter Thronen ud paa en i 
Verdenshavet og lader Verden skytte sig selv. 

Fabia 

(ler). 

Hør engang, Epaphroditus: man plejer 
hverken at miste sin Profil eller sin Forstand 
med Aarene. Tiden skærper tvertimod dem 
begge. Saa jeg har godt Haab om at bevare 
Cæsars Kjærlighed for bestandig. 

(Rejser sig piudseUg.) Hvad BF det? Hveiii kom- 
mer? Cæsar kan da umulig være vendt til- 
bage. 

Phaon 

(fra venstre med Vagl;, som har Cajus Piso lænket imellem sig). 

Er Cæsar ikke her? 

Epaphroditus. 
Cæsar har fulgt sin Moder til Havnen. Hun 

skal rejse. 

Phaon. 
Guderne give god Bør! Jeg haaber, Nep- 
tun vil tage sig af hende. 

Epaphroditus. 
Hvem er det^ Du bringer med? 

Phaon. 

En Slyngel, som hedder Cajus Piso. Jeg 
tog ham med herop for strax at bringe Cæsar 
min Fangst. Den Mistanke, jeg har næret over- 
for Senecas Hus og Venner, er ikke saa dum, 
som det har behaget Cæsar at kalde den. 

I de sidste Dage har jeg været paa Spor 
efter disse Karle, og i Dag er det endelig lyk- 
kedes mig i Lunden ved Vestatemplet at blive 
Vidne til en skøn Samtale mellem denne Hund 
og hans gode Ven, Smøreren Lucanus. Lucanus 
holdt sig i Skindet, men denne Usselryg slog 
om sig med oprørske Brande og himmelstor- 
mende Slyngesten, saa at man skulde tro^ han 
havde hundrede Arme og ti Hænder paa hver. 

Jeg passede paa dem, da de gik ud af Lunden, 
og lod saa mine Slaver gribe denne Rævepels 
ved Udgangen. 

Fabia 

(skrækslagen). 

Piso — Cajus Piso! 

Phaon. 
Men saa er det vel bedst, han kommer 
ned og gjør Tusindbenene Selskab, indtil Cæsar 
kommer tilbage. 

Fabia 

(frem. Svagt, men bestemt.) 

Vent. — Lad mig tale med Cajus Piso — 
alene. 

Epaphroditus 

(tU Phaon). 

Lad hende. Hun kjender ham fra gammel 
Tid. Hun kan maaské lokke ét eller andet ud 
af ham. 

Phaon. 

Godt. Vagten venter herude. 

(Ud til venstre.) 

Vagten og Epaphroditus 

(følger). 

FJERDE SCENE. 
Fabia. Cajus Piso. (Siden) Epaphroditus. i Vagt.) 

Cajus Piso 

(staar trodsig, bortvendt fra Fabia). 

Fabia 

(efter en Pause). 

Kjender Du mig ikke igjen, Cajus Piso? 

Cajus Piso. 
Jeg kjender ikke Kejserens Friller. 

Fabia. 

Her er ikke Tid til at mundhugges, Piso. 

Det gaar som Guderne vil, og ikke som vi 
vil. Jeg blev røvet fra Din Favn og blev — 
som Du siger — Kejserens Frille. Der er intet 
vanærende i det, hverken for mig eller Dig. Vi 
havde aldrig gjort hinanden lykkelige. Jeg føler 
mig hjemme her, og jeg bliver her. Lad os 
lade Fortiden ligge. Fremtiden gjør Krav paa 
alle vore Kræfter. 

Cajus Piso. 
Lad mig gaa. Phaons Skældsord gjør ikke 
halvt saa ondt som Din saarende Tale. 

Fabia. 

Jeg kan redde Dit Liv. Jeg har Magt der- 
til. Og jeg vil redde det. Du skal ikke falde 
for Neros Dom som en Forbryder og Oprører. 

Jeg tror, Piso, at det er mig, som er Skyld 
i, at Du staar her med lænkede Hænder. Det 
er derfor rimeligt, at ogsaa jeg løser dem. Jeg 
fortæller Cæsar Sandheden, fortæller ham, at 
det er Skinsyge, som har vakt Din Harme imod 
ham. Saa skænker han Dig et Smil og forviser 
Dig fra Rom, men giver Dig til Vederlag for 
min Skyld én eller anden Hæderspost i Pro- 
vinserne. 

Cajds Piso. 

Du er hurtig bleven smittet af den Luft^ 
man indaander her. Du er bleven snæverhjær- 
tet og nærsynet, Fabia. For de store Liden- 
skaber har Du kun et vantro Smil tilovers, og- 
for de smaa tror Du, at alt bør opofres. Men 
Du kjender mig slet, naar Du mener, at Du er 
det Hængsel, hvorom mit Liv har drejet sig. 

En kort Tid har jeg ofret Dig min Kjærlighed, 
en kort Tid har jeg ofret Dig min Medlidenhed, 
men det Liv, jeg har ført i det sidste Aar, 
har suget sin Kraft af andet end lav Skinsyge. 
Verdens store Skæbne og ikke min egen lille 
har styret min Vilje og bragt mit Blod i Kog. 
Fortæller Du Kejseren, at det er Skinsyge, som 
har ægget mig imod ham, saa nægter jeg det, 
højt og frit, for alle Dommere og for hele Fol- 
ket. Jeg vedstaar mine Hensigter og mit Maal 
som en Mand uden Sky for Døden. 

Fabia. 
Ja, glem da mig og den Tid, som Du selv 
engang kaldte Din lykkeligste. Glem mig og tænk 
paa Dig selv. Jeg vil tro, at det er en stor Sag, som 
har bragt Dig i Harnisk, men hør mit Raad : elsk 
den Sag højere end Din egen Forfængelighed, den 
blinde Forfængelighed, at ville falde for Sagen. Din 
Sag kan fremmes, naar Du giver efter og venter. 
Cæsar har fjernet sin Moder. Nu han staar 

ene, vil han blive en ny Augustus, en Numa, 
en Camillus. 

Tal roligt med ham, naar Du stedes for 
hans Domstol. Han vil gjerne paany vinde 
Seneca og hans Slægt. Du kan leve for Din 
Sag, det er bedre end at dø for den. 

Cajus Piso. 

Ja, jeg véd, at han lokker baade for Seneca 
og Lucanus. Den sidste har søgt at dæmpe 
mit Had ved lignende Talemaader som Du. 
Men jeg har ligesaa lidt Tro til Cæsar som til 
hans Moder. Han er opdraget til at udpine 
Verden. Han bliver aldrig andet end en Svøbe 
for sit Folk. Og desuden er han en Skuespiller, 
en Nar, en Gøgler, værdig til at haanes og 
udles. 

Du ser paa mig? Jeg glæder mig til at 
sige det samme til ham som jeg nu har sagt 
til Dig, Jeg vil heller dø af Ærlighed end leve 
af Løgn. Lucanus kan Du maaské bevæge til 
den Eftergivenhed, som jeg foragter. Han svær- 
mer som Cæsar for den græske Kunst og de 
græske Skikke. Men jeg er Romer, Fabia, støbt 
i en haard Form, én Muskel, én Nerve, én eneste 
marvfyldt Knokkel. Ingen Skønhed og ingen 
Skønhedsmidler kan gjøre mig blød. Det er 
min helligste Overbevisning, at Cæsarnavnet er 
Roms Ruin. 

Fabia 

(med Graad i Stemmen). 

Piso, Du var blød engang, varm og øm, 
kjælen som en Fugl. Tag Dine Minder til Hjælp 
og giv efter for mine Bønner. Jeg bliver usa- 
lig for Livstid, hvis jeg skal sidde i Theatret og 
se Dig flænges itu af en af Cæsars Løver eller 
slagles af én af hans Gladiatorer. 

Cajus Piso. 
Du har levet et usselt Liv, Fabia, og Du 
kommer til at leve et usselt Liv. Kan Du huske, 
hvor tidt Du græd som Barn, fordi Din Fader 
ikke havde Raad til at klæde Dig rigt? De 
Taarer er nu stillede, men Du har lært at fælde 
dem, der er bitrere. Du føler det selv, nu Du 
staar overfor mig, at Dit Liv er æreløst og for- 
spildt. 

Fabia 

(skjuler sit Ansigt). 

Skaan mig. 

Cajus Piso 

(tæt hen til hende, blødere). 

Men saa usselt er dog intet Menneske, 
Fabia, at det ikke kan rejse sig ved en stor 
Bedrift. Du kan vinde Din Ro tilbage: Du 
kan hævne mig, eller Du kan følge mig i Døden. 

Fabia 

(ser ham et Øjeblik forfærdet ind i Øjnene, tager sig saa sammen og 
siger med en Stemme, som hun forsøger at gjøre stærk). 

Nej, nej — Cajus Piso. Ogsaa mine smaa 
Lidenskaber har levet deres længste Tid. Ogsaa 

jeg har en Sag at støtte. Jeg staar ved en 
Verdensherskers Side. Hån er større end Du. 
Jeg tror det, jeg maa tro det. (siaar paa en skaai.) 

Det er ikke Din fordums Brud, Du taler 
med, det er Din Dommer. 

Gajus Piso. 
Du lyver for Dig selv, Du vil lyve for Dig 
selv. Dybere kan Du ikke synke. 

Vagten (og) Epaphroditus 

(fra venstre). 

Fabia. 
Før ham bort. 

Vagten 

(fører Piso ud). 

Epaphroditus 

(betragter Fabia smilende). 

Fabia 

(ryster Tankerne af sig). 

Han er ikke farlig. Jeg vil gjøre alt for, 
at Cæsar skal skaane hans Liv. 

Epaphroditus. 
Du ser vist paa ham med Taarer i Øjnene, 
og saa ser man sjelden klart. 

Fabia. 
— Jeg stoler paa Dit Venkab, Epaphroditus. 

Epaphroditus. 
Vær rolig. Vi to véd saa meget om hin- 

anden, at vi ikke kan staa os ved at anklage 
hinanden. 

Jeg skal nok fortælle Phaon, at han har 
aabenbaret Dig forfærdelige Ting. 

Fabia. 
— Er Cæsar kommen hjem? 

Epaphroditus. 
Jeg saa' ham før paa den anden Side af 
Svalen. 

Fabia. 
Sig til Phaon, at jeg skal tale til Cæsar om 
Piso. Han behøver ikke at ulejlige Cæsar i Af- 
ten. (Mod Baggrunden.) Han kommer. Gaa. 

Epaphroditus 

(ud til venstre). 

(Det er bleven mørkt. Svagt Maaneskin over Byen.) 



FEMTE SCENE. 
Fabia. Nero. (Siden) Phaon. Epaphroditus. 

Nero 

(paa Svalen). 

Fabia. 
Velkommen tilbage, Herre. 

Nero 

(vender sig). 

Fabia — Ja, ja. Jeg véd, hvad Du vil 
sige. Plag mig ikke med Spørgsmaal, plag mig 

ikke med Taksigelser eller Spaadonime. Lad mig 
hvile. Hmi er glemt. Hun er slettet ud. Glem- 
selen er Livets Sejr, Fabia. 

Fabia. 
Glemselen, Herre? 

Nero 

(ind). 

Ja kunde man glemme, kunde man føde 
sig selv paany, selv vælge sine Drifter og selv 
lægge sit Liv til Rette ! — men fra en Moders Krav 
— fra en Moders Krav kan intet Menneske løses. 
Det var hendes sidste Ord, Fabia. 

(Betragter Fabia et Øjeblik, sætter sig paa Løjbænken og dra- 
ger hende ned ved sin Side.) Sig mig , Fabia , sig mig : 

er Din Tanke ren? er Dit Hjerte varmt? er Din 
Vilje god og Dine Lidenskaber sunde? Kunde 
jeg haabe paa, at den Søn, Du fødte mig, vilde 
eje en kjærlig Moder, en vis Moder, en kysk 
Moder? Vilde Du undfang^ ham i Kjærlighed, 
føde ham i Kjærlighed, opdrage ham med For- 
stand? Vilde Du give ham en Natur, der var 
lys og stærk? 

Fabia, en Mand med mine Evner og med 
en ædel Kvindes Natur, han vilde blive den 
største paa Jorden. 

Fabia 

(slaar Øjnene ned). 

Herre — 

Nero. 
Se paa mig. 

(Ryster paa Hovedet.) Stryg Sminken af Kinden, 
lad Dit Haar hænge løst, kast Smykkerne bort 
og den folderige Klædning, tag en Pjalt om Krop- 
pen og en ugarvet Saal under Foden — 
Fabia 

(vender sig fra ham). 

Det er Asra, Troldkvinden, Du tænker paa. 

Nero. 
Jeg bebrejder Dig intet. Græd ikke. Du har 
jo ogsaa havt en Moder, hvis Blod Du bærer. 
— Jeg gad gjerne set Asras Moder! 

Fabia. 
Hav Tillid til mig, Herre. 

Nero. 
Du er min Ven. Jeg har ingen anden. 
— Nej, bliv. 

Har Du nogensinde tænkt paa, Fabia, hvor 
meget der ligger i det: at give Liv til et Barn, 
at give et andet Menneske sit eget Liv? Lad ikke 
tankeløs Vellyst gjøre Dig til Moder, og bliver 
Du Moder, saa lad Dit Barn opdrage Dig. Kom 
ihu, at hvad Barnet ser og hører i sine tidligste 
Aar, det bliver en Del af dets Liv, dets Væsen, 
dets Vaner — kom ihu, at Moderens Aand lever 
et nyt Liv i Barnets. 

Fabia.. 
Du er over al Maade forstemt. Herre. Jeg 
forstaar ikke, hvorfor. Nu er der ingen, der 

længer vil vove at rive Dine Love omkuld. Du 
har Livet for Dig ubestridt i hele dets Fylde. 

Nero. 

Jeg har Livet for mig, mange Dage, mange 
Nætter, mange Tanker, megen Vaande. Vi har 
alle Livet for os: tusinder har havt det før os, 
og tusinder vil faa det igjen. Men hvad bli- 
ver det til? hvad bliver det til med alt det Vir- 
var af Tanker, som fylder alle de tusinde Liv ud? 
Kunde jeg sidde paa en Stjerne og se Verdens- 
livet og Verdensløbet i en kort Minut, det vilde 
se ud for mig som Millioner af gale, der tram- 
pede paa hverandre, græd og lo. Og naar saa 
Livet var slukt, saa laa Verden Lig: et eneste 
stinkende Ghaos. 

Men hvad var det saa til? hvad var Me- 
ningen med det hele? Ghaos blev til Ghaos 
efter aldrig at have været andet end Ghaos. 

Fabia. 

Er Verden et Ghaos, Herre, saa vær Du 
den, der ordner det. Du har ikke en Minut til- 
overs for Tungsind og Mismod. Du har Tanker 
og Ideer nok for hver Stund, det forundes Dig 
at leve. 

Nero. 

Ja, ja. Bryd Dig ikke om mit Tungsind. 
Det er en Del — maaské den bedste Del — af 
mit Væsen, som af og til gjør sine Krav gjæl- 
dende. Imorgen er det forbi. Jeg kjender dets 

Gang: en Tanke kan forjage det, og en Tanke 
kan fange det. (Rejser sig.) Imorgen er det forbi. 

(Pause.) 

Fabia. 
— 'Har Seneca endnu ikke besøgt Dig, 
Herre? 

Nero. 
Nej. Jeg sendte paany Bud efter ham 
igaar, da jeg var syg, men han ligger bestandig 

til Sengs. 

Fabia. 

Det glæder mig, at Du kalder Seneca til 
Dig. Det er mig et sikkert Tegn paa, at Du 
vil bære over med de ungdommelige Brushove- 
der, som har søgt hans Hus, og som man be- 
skylder for farlige Planer. 

Nero. 

Jeg har kaldet dem til mig, alle disse 

Sværmere. Fremtiden skal se dem ved min 

Side. 

Fabia. 

Phaon har opsnappet og fængslet den 
dristigste af dem, Cajus Piso. Han skal have 
udtalt sig i høje Toner om Republikens Dage. 
(Prøvende.) Hvor haardt bør den Brøde straffes? 
Med Forvisning — eller Fængsel — ? 

Herre — brug ikke Din Moders Vaaben. 
Jeg fortvivler den Dag, jeg ser hendes Dolk i 

Din Haand. 

7* 

Nero. 

Vil Du tro det, Fabia: af og til krammer 
mine Fingre sig i Længsel efter at prøve hen- 
des Vaaben. Det giver et Sæt i mig, naar jeg 
tænker pka hendes Lidenskaber, et Sæt af Gru, 
vredt og koldt, men ogsaa et Sæt af nysgjerrig 
Lystenhed. 

Nej, nej! se mig ikke saa forskræmt i Øj- 
nene. Det var min Spøg. Verden skal glemme 
min Moders Navn, glemme det for mit. Miae 
hvide Hænder skal dække over hendes blodige. 
Hendes Dolk er kastet i Floden. Mine Fjender 
skal blive mine Venner. Verden skal kun 
kjende én Slags Mennesker: Cæsars Venner, 
kun én stor Dyd: Cæsars Retfærdighed. 

Phaon 

(fra venstre). 

Herre — 

Nero. 
Hvad er der? 

Phaon. 
Din Moder er atter paa Vejen hertil. 

Nero. 
Min Moder — paa Vejen hertil? 

Fabia. 
Agrippina — hvor er det muligt? 

Phaon. 
Hun har lokket og bestukket nogle af Skibs- 
folkene til at gjøre Oprør mod Skibets Fører. 

De har hugget ham ned, vendt Skibet og sat 
hende i Land. Hun rider hertil. Folket jubler 
for hende. Det tør ikke andet. 
Nero 

(i Raseri). 

Hun har myrdet, atter myrdet? — Hun 
maa ikke komme indenfor Roms Mure. 
Phaon. 
Hun er her allerede. 
Nero. 
Læg hende i Lænker og knævl hende. 

Fabia. 
Lad hende ligge paa Sten og kun faa 
Drikke to Gange om Døgnet. 
Nero. 
Jeg vil ikke se hende. Jeg vil ikke tiere 
vaagne med Skræk for hendes Øjne. Befri mig, 

befri mig I 

Phaon. 

Forstaar jeg Dig ret, Herre? 
Epaphroditus 

(fra venstre). 

. Herre I Din Moder nærmer sig Paladset. 
Hun lader sig ikke holde tilbage. Folket lyder 
hende ligesaa meget som Dig. 

(Raab i Afstand.) Hør! de raaber for hende. 
Hun truer dem til det. 

Nero 

(skriger). 

Krig altsaa, Krig! vanvittig Krig! Godt — 
godt! 

Gaa, Phaon, gaa! Jeg vil prise og takke 
den, der bringer mig Bud om hendes Død. 

Fabia 

(da Phaon og Epaphroditus tøver). 

Hører I ikke? Gaa. 
Nero. 

(mekanisk). 

Gaa. 

Phaon og Epaphroditus 

(ud til venstre). 

Et Øjebliks Pause. Fabia lytter ved Udgangen. Nero staar aands- 

fraværende og stirrer.) 

Nero 

(farer op). 

Hvad er det? — Gik de? — hvorfor gik de? 
Fabia 

(hurtigt). 

Jeg skal se efter dem. (Ud ta venstre.) 

SJETTE SCENE. . 
Nero (alene). 

Nero. 

Hvorfor gik de? hvad sagde jeg? Befalede 

jeg noget? Nej, nej, jeg befalede ikke noget. 

Saa sker der heller ikke noget. Hun bliver fjer- 
net, det er det hele: Maaden er ligegyldig, naar 
hun blot bliver fjernet. 

Hun dør ikke. Hvorfor skulde hun dø? 
Hvoraf dør man? Af Sygdom? — Hun er ikke 
syg. Eller ved Drab? — Hvem vil dræbe 



Digitized by VjOOQ IC 



103 



hende? hvem'^ hvem vil dræbe Kejserens 

Moder? hvem tør? Ingen. Ingen. Hun fjer- 
nes kun. 

Og j^g faar Ro, Ro. (Lægger sig paa Lojbænken.) 

Der skal være stille hele Verden over. Der skal 
være Fred og Ro og Søvn hele Verden over. 
Der er intet saa sundt som Fred og Ro og Søvn. 
Nu er jeg sikker. I Nat begynder først mit 
Liv. Jeg fødes i Nat. Hele Slottet skælver af 
Forventning. I Morgen ser jeg Lyset for første 
Gang. I Morgen springer Fosterets Drømme ud, 
og Verden fyldes med Skønhed, Skønhed, 
Skønhed — — 

(Op.) Kommer der nogen? Jeg vil ikke se 
hende. Jeg vil ikke se hendes Lig — hendes 
Lig 'i hendes Lig? 

Ja, om hun nu døde, om hun allerede var 
død — — - hvorfor skal hun ikke dø? Jeg mis- 
under hende Gravens Løndom. Lad hende dø, 
lad hende blive dræbt, naar Skæbnen vil det. 
Der er ingen i Himlen og ingen paa Jorden, 
som er sat over mig hverken til at dømme 
eller straffe. Jeg dømmer, jeg straffer, jeg, jeg, 
jeg 

(Vender sig. Skræmt.) Ti stille! hvem taler, uaar 
jeg tænker? — Jeg tænker over den Tale, jeg 
vil holde for Senatet i Morgen. 

(Op og ned.) Hm ! mens hun var her, maatte 
jeg ikke tænke. Nu er det, ligesom om jeg ikke 
kan tænke. (Raaber.) Lad hende leve, lad hende 

level (Vild.) Lys I Vin I Musik! Trommer og Piber I 
skønne Kvinder og vilde Hymner! Jubel, Jubel, 

Jubel I (Skriger, da Phaon træder ind fra venstre.) 



SYVENDE SCENE. 
Nero. Phaon. To Senatorer. 

Nero. 
Ti! ikke et Ord, ikke et Ord! Den, der 
taler, er Dødsens. 

Phaon 

(træder tilbage). 

Senatorerne 

(frem). 

Nero. 

(farer tilbage). 

Hvem er det"^ Hvad er det for Kæmpe- 
duer? 

Phaon. 

Det er to Senatorer, Herre. 

Nero. 
Lad dem komme, lad Senatorerne komme. 
Lad Senatet samles. Vi har meget at forhandle. 

Senatoren. 
Vi kommer til Dig paa Senatets og hele 
Folkets Vegne for at takke Dig — 

Nero. 
Du taler godt. Du taler godt. 

Senatoren. 

— Takke Dig, fordi Du har fjernet det 
Menneske, som hidtil har stillet sig i Vejen for 
alle Dine store og heldbringende Handlinger. 
Vi ønsker Dig til Lykke og haaber, at Du nu 
vil indfri alle de store Løfter, Du har givet 
Folket. 

Nero. 

Menneske — ? hvem er det, I kalder for et 
Menneske? Sig mig, sig mig: er det min Moder, 
I kalder for et Menneske — ? I skal forklare, 
hvad I mener med Jeres Ord. Hvad mener 1 
med Menneske, og hvad mener I med fjernet? 

Tal Sandhed, tal Sandhed ! slaa til, slaa til ! 

Senatoren. 
Hele Verden vil takke Dig for hendes Død, 

Herre. 

Nero. 

Tak, Tak ! Det lyder smukt. Men pas paa, 
at hun ikke gjør Eders Ord til Løgn. 

Sæt hendes Lig i Armstolen dér. Hendes 

Lig regerer Verden. (FaWer sammen paa Gulvet.) 
(Tæppet falder.) 

Sammesteds. 
Nogle Maaneder senere. 

Stærkt oplyst. I Forgrunden til højre et Alter i 
Form af en Lyre. 

FØRSTE SCENE. 
Epaphroditus. To Slaver. (Kort efter) Fabia. 

Epaphroditus 

(til Slaverne, som passer Alteret). 

Pas godt paa, at Ilden ikke gaar ud. Husk 
paa, at Alteret er rejst til Ære for Cæsars 
Stemme, og at han i Aften faar særlig Brug for 
den. Den berømte Skuespiller Pyrrhon fra 
Neapolis drog just nu ind i Paladset med sine 
Slaver. Cæsar har stævnet ham hid for at 
kappes med ham i at fremsige Vers. Han er 
en stor Mand. Bøj Jer for ham, naar han kommer. 

Fabia 

(fra Baggrunden). 

Epaphroditus. 

Epaphroditus. 
Er Taflet allerede forbi? 

Fabia 

(hvis Udtryk er uroligt og blegt). 

Nej. Jeg sneg mig bort. Cæsar var saa 
optaget af at se paa en arabisk Danserinde, at 
han ikke mærkede min Bortgang. 

Jeg maa have at vide, hvorledes det for- 
holder sig med den Sammensværgelse, man har 
opdaget. De talte alle om den ved Bordet, men 
mgen vidste Besked. Staar den i Forbindelse 
med Pisos Fængsling? Hvem er det, man har 
fanget? 

Epaphroditus. 

Derom kan Phaon give bedre Underretning 
end jeg. 

Fabia. 

Ånnæus Lucanus er Hovedmanden, ikke 
sandt? Fortæl, hvad Du véd. 

Epaphroditus. 

Saavidt jeg har forstaaet, har én af Senecas 

Slaver for god Betaling igaar Nat ladet Phaon 

overvære et af de sammensvornes Møder, og i 

Dag har saa Cæsar ladet dem paagribe hver 

for sig. 

Fabia. 
Ogsaa Seneca? 

Epaphroditus. 
Nej. Phaon mente, at han vilde faa sin 
Dødsdom tilsendt i et Brev. 
Hvor skaansomt af Cæsar ! 

Fabia. 
Ja, hvor skaansomt: at sende ham sin 
Dødsdom i et Brev, der ser ud som en Ind- 
bydelse til en Fest! 

Epaphroditus. 
Han faar nok endogsaa Lov til selv at 
vælge sin Dødsmaade. Saa kan han jo ønske 
at dø af Alderdom eller Børnekopper. 

Fabia 

(urolig op og ned). 

Jeg begriber ikke Grmiden til denne Sam- 
mensværgelse. Cæsar havde jo netop paany 
gjort Skridt for at vinde Senecas Slægt, lovet 
hans Venner Hædersposter — 

Epaphroditus. 

Det er blevet ved Løfterne, Fabia. Siden 
Agrippinas Død har Cæsar jo ikke ofret Stats- 
sagerne en Tanke, men blot givet sig af med 
Kunst. Det er vel det, der har opbragt disse 
philosophiske Vigtigmagere, som bilder sig ind, 
at der gives noget højere end Kunst. Hm. 

Phaon fortalte, at Lucanus havde kaldt 
Cæsar en Gøgler, en Bajads, en Løgner, en 
Praler, en Bedrager, et Uhyre, en gal Mand. 
Guderne bevare min Mundl Den vaander sig 
ved at udtale Bogstaverne, naar de sættes sam- 
men paa den Maade. 

Fabia. 
— Havde Lucanus talt om Piso? véd 
Du det? 

Epaphroditus. 
Han havde været opbragt over hans Fængs- 
ling og troede ham død. 

Fabia 

(i Feber). 

• Men han lever jo endnu? ikke sandt, Du 
véd jo, at han lever? 

Epaphroditus. 
Ja, men nu bliver han sagtens dømt i Flok 
med de andre. 

Fabia 

(farer sammen). 

Dømt — til Døden? 

Epaphroditus. 

Rimeligvis. I de sidste Par Maaneder er 
Cæsar ikke længer saa bange for at bruge Dol- 
ken. Det er ligesom om han vil vaske sin 
Moders Blod af med andres. 

Fabia. 

Han er ikke sig selv mægtig. Sagnet om 
Furierne gaar igjen. 

Dømt til Døden altsaa — dømt af Nero, 
dræbt af Nero? Der er intet Haab om livs- 
varigt Fængsel? Han kunde ikke skjules og 

glemmes? 

Epaphroditus. 

Phaon husker ham nok. 

Fabia 

(med et fortvivlet Smil). 

I Dag Piso, i Morgen maaské jeg, og Du 
om en Maaned. Der er ikke længer nogen Re- 
gel for, hvad der koster én Livet. Cæsar viser 
ingen andre Livstegn end Luner. Hans Kraft 
er som stukken af Orme. Den Storhed, jeg saa' 
op til, er en Maske, et Vrængebilled. 

Epaphroditus. 
Læg Dig efter Kimst, Fabia, og sørg for 
hverken at blive en Dygtighed eller en Fusker, 
saa er der ingen Fare for at Du kommer til at 
dele Pisos Skæbne. 

Fabia 

(i Tanker). 

Dele hans Skæbne — ? 

Epaphroditus. 
Læg Dig efter Kunst, ogsaa af Hensyn til 
Dine mange Skrupler. Kunsten er en Letheflod 
— siger Cæsar — som faar én til at glemme 
det Hades, man er henvist til at leve i. I den 
Anledning har ogsaa jeg lagt mig efter Kunst. 
Jeg danser. Muserne danser ikke bedre. 

Fabia. 
— Den gamle Mucius Vala ymtede noget om, 
at de sammensvorne stod i Forbindelse med 
Galba, Hispaniens Statholder, og at denne for 
Alvor tænkte paa et Oprør. Véd Du noget 
om det? 

Epaphroditus 

(trækker paa Skuldrene). 

Siden Agrippinas Død begynder flere at 
tage sig selv til Rette. De frygter ikke Cæsar, 
som de frygtede hende, 

Fabia. 
Der er maaské mange, som vil hævne Lu- 
canus og hans Venner. 

Naar falder Dommen over Piso? 

Epaphroditus. 
Naar det behager Cæsar. Maaské i Aften 
efter Taflet. Cæsar er tidt om Aftenen aller- 
bedst oplagt til Statssager. 

Hys. Der kommer vist Pyrrhon, Skuespil- 
leren. 

Fabia. 
Dansen maa være forbi. Jeg tør ikke blive 

længere borte. (Ud i Baggrunden.) 

Epaphroditus 

(gear den Indtrædende i Møde). 

ANDEN SCENE. 
Epaphroditus. Marcipor. (Slaverne.) 

Margipor 

(en lille Mand, latterlig udpyntet, fra venstre). 

Epaphroditus. 
Jeg hilser Dig. Er Du den berømte Pyrr- 
hon fra Neapolis, hvis Røst ligesom Orfeuses 
kan faa Stene og Dyr til at danse? 

Margipor 

(tykmælet, sky og kejtet). 

Ja, Herre, ja, gode Herre — man siger, det 
er mig. 

Epaphroditus. 

Det er en stor Naade for Dig, at Cæsar vil 
kappes med Dig i Fremsigelses-Kunsten. 

Margipor. 
Ja, gode Herre, det er en stor Naade. - 

Epaphroditus. 
Det vil være en herlig Sejr for Dig, hvis 
Du kan overvinde Cæsar. Og jeg tænker, Du 
elsker Din Kunst saa højt, at Du vil ofre alt, 
selv Livet for at sejre ved Din Stemme. 

Margipor. 
Jeg vil ofre alt, blot jeg maa faa et godt 
Maaltid Mad, inden jeg dør. 

Epaphroditus. 
Véd Du, hvorledes det gik den mageløse 
Glabrio, som for nogen Tid siden kappedes med 
Cæsar i Sang? 

Margipor. 
Ja, han blev brændt. 

Epaphroditus. 
Nej, han fik et Snit (Peger paa struben.) her. 

Margipor. 
— Her? 

Epaphroditus. 
Forøvrigt skal Du ikke. være bange, Pyrr- 
hon. Jo mere jeg hører Dig tale, jo mindre 
tror jeg, at der er Fare for^ at Du besejrer 
Cæsar. Og det er langt farligere at besejre 
ham end at blive besejret af ham. 
Marcipor. 
Er det Cæsar selv, der giver det Snit? 

Epaphroditus. 
Nej, igaår var det Phaon, idag bliver det 
maaské mig. 

Marcipor. 
Glem saa ikke: en god Ret Mad — varm 
Mad. 

Hvorledes ser Cæsar ud? 

Epaphroditus. 
Han er skøn, mild, smilende, kun ikke over- 
for Kunstnere. Dem dømmer han strængt, 
fordi han fordrer saa meget af Kunsten. 
Hys. Jeg hører ham komme. 
Marcipor 

(i Vaande). 

Lad mig slippe ud. Vær barmhjertig. Lad 
mig slippe ud. Du skal faa mine Klæder, mine 
gode Klæder, naar Du vil lade mig gaa. 

Epaphroditus. 
Hys. Cæsar har siddet længe ved Taflet. 
Det er et Tegn paa, at han er godt oplagt og 

naadig stemt. 

8 

TREDIE SCENE. 

De Forrige. Nero. Fabia. (Flere af Hoffets Personale.) 

(Livlig Stemning. Nero i Samtale med Fabia. hvis Lystighed er 

stærkt forceret. De sætter sig paa Løjbænken længst fremme.) 

(Neros Udtryk er forandret, hans Holdning ligesaa. Uophørhg Angst 

og Spænding i hans Miner og Bevægelser.) 

Epaphroditus 

(bukker dybt for Nero). 

Margipor 

(forstikker sig et Sted i Værelset). 

Epaphroditus. 
Den store Skuespiller Pyrrhon er ankommen 
og venter blot paa^ at Du vil opfordre ham til 
Kappestrid. 

Nero 

(taler hurtigt og febrilsk). 

Pyrrhon? hvor er han? Han er mig vel- 
kommen. Alle Kunstnere er mig velkommne. 
Kun Kunstneren kjender Livet, saaledes som det 
virkelig er. Hvor er han? 

Epaphroditus. 
Jeg ser ham ikke nu. Han har sagtens 
skjult sig bag ét eller andet Tæppe. (Let Latter.) 
Han er bange for at komme til at lide samme 
Skæbne som Glabrio. 

Nero. 
Glabrio var en opblæst, uduelig Knægt, 
uværdig til at kaldes Musernes Tolk. Den, der 

misbruger Kunsten, misbruger Livet selv, og 
sligt bør straffes med Døden. 

Før Pyrrhon hid. Det er mig kjært, om 
han er sky og beskeden. Enhver stor Kunstner 
er beskeden. 

Epaphroditus 

(opsøger Marcipor). 

Nero 

(hen til Alteret). 

— Brænder det paa Alteret? Hm. Jeg 
tænker, Apollo er skinsyg, fordi jeg rejser Altre 
for min egen Stemme og ikke for hans. 

Fabia. 
Maa jeg give Dig et godt Raad, Herre: Du 
skulde rejse et Alter for Din slemme hule Tand. 
Saa kunde det maaské være, at den lod Dig i 
Fred. 

Nero. 
Lad mig kysse Din Profil, Fabia. Du har 
nogle henrivende Smilehuller. 

Epaphroditus 

(frem med Marcipor). 

Her er Pyrrhon, Herre. 
Fabia 

(ler). 

Er det Pyrrhon? Er det spraglede Pindsvin 
dér den berømte Skuespiller? 

8* 



Digitized by VjOOQ IC 



116 



Nero. 

Jeg deler Din Forundring, Fabia. Men 
Nattergalen er ogsaa styg at se paa og har dog 
en dejlig Strube. 

Træd nærmere, Pyrrhon. 

Fabia. 
Han gaar som en Nilhest. 

Nero. 

Du har et stort Navn, Pyrrhon. Derfor 
har jeg ladet Dig kalde hid. Ogsaa jeg er 
Skuespiller og stræber at blive en stor. Derfor 
vil jeg kappes med de største. Thi man bør 
danne sig efter Mestrene. 

At blive en stor Kunstner er Maalet for 
Livet. At forene alle Kunster er det største af 
alt. Derfor er det mit Maal. Uden Kunsten 
var Livet kun Lede, Slid, Tomhed, Gru. Kun- 
sten dækker over alt dette. Kunsten er Skjøn- 
hed. Rigdom, Magt, Hvile, alt, hvad der fyl- 
der, alt, hvad der beruser. Kunsten er 
Læge; den døver éns Smerter og stiller éns 
Feber. Kunsten er Kvinde: den glatter éns 
Pande og lokker éns Sans. Kunsten er Gud, 
den eneste Gud. 

Man har sagt mig, at Du navnlig er berømt 
for Fremsigelsen af homeriske Vers. Lad mig 
høre en Prøve. Siden skal ogsaa jeg lade mig 
høre. Fabia er Dommer. 

Margipor 

(staar fremme, rystende og bævende uden at kunne faa et Ord frem) 

Epaphroditus. 
Begynd. 

Den uforlignelige Skuespiller Pyrrhon vil 
fremsige homeriske Vers. 

Margipor 

(falder ned for Neros Fødder). 

Skaan mig, allerherligste Herre. Jeg er 
ikke Pyrrhon. Jeg er kun Marcipor, hans Slave. 

Nero 

(rejser sig i Vrede). 

Hans Slave — hvor er han selv? 

Margipor. 
Jeg véd det ikke, Herre. Han turde ikke 
komme selv. Saa sendte han mig i sit Sted og 
lod alle sine andre Slaver følge mig hertil, for 
at jeg ikke skulde slippe bort. 

Nero. 
Pyrrhon skal efterspores, fanges og dø, og 
Marcipor her skal dele hans Skæbne. Han har 
vovet at drive Gæk med Cæsar og Kunsten. 
Større Forbrydelser kan han ikke begaa. 

Fabia. 
Skaan ham. Herre. Du kan bruge ham, 
naar Du trænger til at le. 

Nero. ^^ 

Jeg trænger aldrig til at le. J^^ 
fordrage at le. 
Før ham ud. 

Margipor 

(føres ud af nogle Slaver). 

Fabia. 
Herre, Du skulde ikke tiere stævne andr( 
Kunstnere hid. Det volder Dig kun Ærgrelser 
Uro. Og der er dog ingen, der kan maale 
med Dig. 

Nero. 
Baade Ghor og Orestes. 

Epaphroditus. 
Baade Ghor og Orestes. 

Nero 

(gaar over paa højre Side af Scenen). 

Fabia, Epaphroditus (og) Hoffolkene 

(staa og sidde som Tilskuere i en Halvkreds paa venstre Side 
af Scenen). 

Nero 

(som Orestes). 

„Det er ej Gøglesyner af min Sjælekval. 

Nej, nejl det er min Moders vrede Hunde. Ve! 

— I Terner 1 sel dér staa de, o, Gorgoner lig', 

sorthyllede! se, ud af Haaret bugler sig 

en Slange vrimmel I nej, jeg tør ej dvæle her." 

(Som C hor. Syngende med Dansetrin.) 

„End klæber Dig Din Moders Blod paa Haan- 

den. Søn. 
Derfra nedsænker sig Forvirring i Din Sjæl." 

(Som Orestes.) 

„O, store Drot ÅpoUon, hvor de vrimle frem I 
Fra Øjnene der drypper Blod. Forfærdeligt I" 

(Som C hor.) 

„Derinde sker Forsoning. For Apollon knæl! 
Han renser Dig fra Klytæmnestras vrede Blod." 

(Som Orestes.) 

I se dem ikke, nej, men jeg, jeg ser dem — dér 
og dér — og dér! Med Svøber jage de mig bort." 

(Stormende Bifald. Man rækker ham en Laurbærkrans.) 

Nero 

(falder sammen paa Løjbænken). 

Aa, jeg er træt, dødtræt — og livstræt. 
Fabia 

(ved hans Side). 

Aischylos har næppe tænkt sigOrestes saa 
skøn, som han bliver det under Din Fremstil- 
ling. Du er vild, ulykkelig, forpint og dog skøn, 
ophøjet skøn. 

Nero 

(smiler). 

Hvad Under, at jeg forstaar at fremstille 
Orestes! Vi to har jo saa meget tilfælles. Thi 
Du maa tro, at ogsaa jeg kan vaande mig 
under Furiernes Slag. Men de bliver altid let- 
tere at bære, naar jeg sætter dem paa Vers. 

(Ser ud for sig.) Klytæmuestra, Agrippina ! Hm. 
Begge Navnene har lige mange Fødder. Verset 
lider ikke noget, hvis jeg sætter det ene Navn 
i Stedet for det andet. — Det er sært. 

Epaphroditus 

(frem). 

Alt er i Stand til et stort Bacchanal i Ti- 
berlunden, Herre. Alle Slaverne og Slavinderne 
er udklædte som Satyrer og Nympher. Du vil 
se Dig hensat til et ægte gammelgræsk Skovliv. 

Nero. , 
Natten er endnu ikke rigtig begyndt. Før 
om en Time vil jeg ikke møde. Til den Tid 

kan Du lade et Tog af hine brune Skdvbørn 
hente mig her. 

Epaphroditus. 
Du ønsker maaské at ofre denne Dagens 
sidste Time til Statssager? 
Nero. 
Har Du nogen ved Haanden, som er en 
Tanke værd? 

Epaphroditus. 
Den lucanske Sammensværgelse? 

Fabia. 
Lad det vente med den, Herre. Lad Lu- 
canus og hans Venner sidde i evigt Fængsel. 
Den Straf er større for dem end Døden. 

Nero. 

Nej. Jeg vil se disse Mennesker, disse 

utaknemlige Mennesker, som ikke paaskønner 

Kunstens Fred, jeg har sænket over Verden. 

Fabia. 

Den hele Sag er mig en Gaade. Skiltes 

Du og Lueanus ikke som Venner, da I sidst 

taltes ved? 

Nero 

(snerrer). 

Lueanus er misundelig. Han vil ikke taale^ 
at jeg er en større Digter end han. Derfra 
skriver hele hans Misfornøjelse sig. 

Lad ham hente. Jeg vil modtage ham paa 
Vers, og han skal svare mig paa Vers. Vi spiller 
en stor tragisk Scene sammen. 

Epaphroditus. 
Vil Du kun se ham? 

Nero. 
Lad Phaon føre Hovedpersonerne hid. Cho- 
ret kan blive udenfor. 

Epaphroditus 

(ud til venstre). 

Nero 

(vinker ad en Slave). 

Lad Gjæsterne forføje sig bort. 
Gjæsterne 

(forlade efterhaanden Scenen gjennem Baggrunden). 

Nero 

(til Fabia, seende efter dem). 

Se, Fabia ! den gamle Mucius Vale dér, som 
underholder sig med Livvagtens Høvding, han 
har et utilladelig stygt Ansigt, ikke sandt? 

Fabia. 
Han ligner en Sjakal paa Øjnene og et 
A Faar paa Munden. 

Nero. 

Jeg har tænkt at sende ham til Syrien. 
Jeg kan ikke fordrage Folk, der har en hæn- 
gende Underlæbe. Læg Mærke til hans Smil. 
Det er et lumpent Smil. 

Og se Lucius Corbulo dér — sél han har 
den Vane altid at holde den venstre Haand 

knyttet. Og saa har han en styg Aande. Han 
faar Brev til Mauritanien. 

Fabia. 
Jeg tror, at den lucanske Sammensværgelse 
har gjort Dig mistænksom. 

• Nero. 
Mistænksomhed er en Dyd, Fabia. Det 
lærer man med Aarene. Tidligere, da jeg ikke 
var mistænksom, blev jeg altid bedraget. Jeg 
kunde skrive ti Bøger om Mistænksomhed. 



FJERDE SCENE. 

Nero. Fabia. Phaon. (Kort efter) Annæus Lucanus. Gajus Piso. 
(Vagt.) (Tilsidst) Epaphroditus. (Slaver. Slavinder.) 

Phaon 

(fra venstre). 

Annæus Lucanus og Cajus Piso venter 

herude. 

Nero 

(vinker). 

Phaon 

(ud til venstre). 

Fabia 

(farer sammen, da hun hører Pisos Navn). 

Nero 

(sætter sig i Armstolen). 

Fabia 

(staar ved hans højre Side). 

Folket vil opfinde et nyt Ord for at betegne 
Din Mildhed, hvis Du dømmer dem til evigt 
Fængsel. 

Herre, Herre 1 jeg taler af Kjærlighed. 

Nero. 
Forstyr mig ikke. Jeg skal jo modtage dem 
paa Vers. 

LUGANUS og CaJUS PlSO 

(føres lænkede ind). 

Vagten 

(forlader Scenen). 

Nero 

(rejser sig, strækker Haanden ud og smiler. — Med Pathos.) 

Du er jo Digter. Svar mig nu paa gode Vers. 
Søg at formilde mig med gode Vers, Lucan. 
For skønne Jamber er jeg stærkt modtagelig. 

Luc ANUS. 

Vor Skæbne er altfor nøgtern til, at det 
kan nytte at pynte paa den med Vers. 

Nero 

(smiler til Fabia). 

Ved Jupiter! han kan ej skrive Jamber mer. 

LuGANUS. 

Døm os, dræb os, men forskaan os for 
Dine Digte. 

Nero 

(arrigt). 

Du er bange for, at de skal være bedre 
end Dine. Du er en lav Sjæl, Lucanus. Af 
Kunstnernid lægger Du snigmorderske Planer 
mod Din Herre, som har rakt Dig Haanden til 
Venskab. Du slaar om Dig med Talemaader 
om gammelromersk Dyd og Troskab, og saa er 
Du dog selv en Slave af den ynkeligste , den 
ørkesløseste, mest selvfortærende af alle Liden- 
skaber. 

Lucanus. 

Jeg kjender ikke til Kunstnernid, mindst 
overfor Dig. 

Nero 

(har sat sig). 

Du bør misunde mig, Lucanus. Det er 
Din Pligt, og Du gjør det ogsaa: Dine Anslag 
mod mit Liv er mig et Bevis for, hvor højt Du 
skatter mig som Digter. Jeg takker Dig for Din 
Anerkjendelse. Men den koster Dig Livet. 

Smil ikke. Det klæder ikke en alvorlig 
Digter at smile. 

Lucanus. 

Det er Synet af Dit Ansigt, det er Dine 
Ord, der faar mig til at smile, smile roligt, 
sejrssikkert som en Triumphator. Nu véd jeg, 
nu, da jeg har set Dig og hørt Dig tale, at jeg 
har ofret mine Kræfter til en retfærdig Sag. 
Det romerske Folk bør takke mig og mine 

Venner, fordi vi har været de eneste modige 
blandt hundrede tusinder af fejge. 

Du er den Cæsar, som fortjener vort Had. 
Hvad er der blevet af de skønne Planer, Du 
talte om, da vi sidst saas? af den Retfærdighed, 
den Mildhed, som Du lovede skulde overrisle 
Verden som en Vaarregn? Jeg har ventet og 
ventet, vaklet mellem Tvivl og Tillid. Men 
Svøben over vore Hoveder blev ikke fjernet, 
Sværdet blev ved at hvine i Bøddelens Haand. 
Folket flokkedes bestandig om en græskklædt 
Sanger. Man talte stedse kun om Neros store 
Stemme, aldrig om hans store Aand. 

Saa sejrede Tvivlen og blev til Vished. 
Den Misfornøjelse, som før væsentlig gjaldt Din 
Moder, gik i Arv til Dig, gik i Arv med Rette. 
Saa kaldte jeg mine Venner sammen, og saa 
svor vi Din Død. 

Nero 

(er sprungen op i Forbitrelse). 

Du fører et daarligt Sprog, Lucanus. Dine 
Skrifter skal brændes, hvert eneste ét. Dit Navn 
skal udslettes af Historien, jeg vil tage Dit Minde 
fra Dig. Dit Sprog fordærver Folket. 

Lucanus. 
Du kan ikke berøve mig mit Minde i Fol- 
ket. Nemesis vil sørge for, at det kommer mig 
ihu. Der findes vel nok et Menneske, hvem 
mine Vers har grebet saa stærkt, at han vil 

gjemme dem under Laas og Lukke, naar han 
hører, at Du vil tilintetgjøre dem. Se til, 
om nogen nogensinde vil gjøre det samme med 
Dine. 

Jeg misunder Dig ikke. 

Nero. 
Mine Vers skal graves ind i Bjergenes Si- 
der, og Ridserne skal fyldes med Guld. 

LUGANUS. 

Menneskeaanden staar længer end Bjer- 
genes Sider, som kan overgros og smuldre hen. 
Gjør Dig fortjent til det Guld, hvormed den be- 
standig gjennem Tiderne fornyer sine Kjæres 
Navne. Saa vil Du kunne gaa i Graven med 
samme Ro som jeg, 

Nero. 
Din Ro er ikke synlig, Lucanus. Det er 
ikke Tegn paa Ro, naar man fører Febertale. 

Lucanus. 

Den Feber, der fylder mit Blod i denne 
Time, skyldes ikke Angst for min egen Skæbne, 
kun Angst, kun Sorg over Folkets. 

Vidste jeg, at det kunde hjælpe Folket, at 
der var et eneste Sted i Din spedalske Sjæl, 
hvor jeg kunde sætte min Finger, saa at Du 
mærkede det som en venlig Haands Berøring 
og ikke som et Stik, saa vilde jeg omfavne 

Dine Knæ med Taarer, og bede, tigge, hulke 
for mit Folk. 

Men jeg véd, Du har ikke Tanke for andet 
end Dine egne latterlige Lyster. Om Millioner 
dør af Sult, det er Dig det samme, naar blot 
Theatret er fuldt den Aften, Du synger. 

Nero. 

Staten er et stort Theater, hvorpaa jeg 
spiller. Alles Blikke er rettede mod mit Spil, 
og af min Kunst suger Folket sin Næring. Det 
var mit Maal at gjøre Folket lykkeligt. Det er 
det blevet gjennem min Kunst, Du forstaar 
ikke Folkets Krav, og Du forstaar ikke Din Tid. 

Men jeg tilgiver Dig. Du drømmer. Du 
lever ikke. Lad det trøste Dig i Din Død. Nero 
tilgiver Dig. 

LUGANUS. 

Du kan ikke tilgive. Du kan kun to Ting: 
misunde og mistænke. Det er Dit Liv i korte 
Træk, og det er hele Din Slægts Liv. 

Nero 

(drager sin Dolk, gaar et Trin ned mod Lucanus). 

LUCANUS 
(møder hans Blik). 

Det er en ussel Slægt, Du tilhører. Du 
pralede engang af, at Dii foragtede og hadede 
Din Moder. Du lovede at præge Tiden med 
Din egen Aand, men Du har ingen anden Aand 
end hendes. Du er bleven hende lig, ja end- 



Digitized by VjOOQ IC 



129 



og bleven slettere end hun var, fordi Du er svagere. 
Og derfor bør Du og Din hele Slægt udryddes 
af Jorden. I bærer Ulykkens og Lastens Stem- 
pel. Faar Du Børn, bør de dræbes i Moders 
Liv. Men det aner mig, at Du bliver Slægtens 
sidste. Den, der dræber sit eget Livs Ophav, 
kan ikke selv blive Ophav til Liv. 

Nero 

(har villet styrte imod ham , men lammes af hans Ord. Furierne 
griber ham, han taber Dolken og vender sit Ansigt bort i Rædsel.) 

Før ham ud. 

Fabia 

(som i største Spænding har fulgt Samtalen, hæver Stangen for at 
kalde Vagten ind, men) 

Cajus Piso 

(træder i det samme frem imod hende og møder hendes Blik). 

Fabia 

(staar forstenet og stirrer paa ham, sænker Stangen). 

Cajus Piso 

(mod Nero). 

Hør først et Ord fra mig^ hvis Rædslen 
over Dig selv ikke har dræbt Dig. Han har 
skildret Din Fortid, jeg vil spaa Dig Din Fremtid. 

Dine Fjender vil komme over Dig, før Du 
aner det, hele Folket vil forlade Dig, Dine Nær- 
meste vil lægge Raad imod Dig og brænde- 
mærke Dig. Jeg ser Dig trække den ny Cæsars 
Triumphvogn ind i Staden, og jeg ser Din egen 
Frille kaste Dit Lig ubegravet hen paa enMark. 
Men ikke engang i Hades vil Du finde Hvile. 

9 

Du vil være som en ond Drøm for den ganske 
Verden, og alle Folkeslag vil bruge Dit Navn 
for at betegne deres vildeste Afsky. 

Nero. 
Dræb ham. Hug ham ned. 

Fabia 

(slaar paa Skaalen). 

Gajus Piso 

(bestandig med Blikket vendt mod Fabia). 

Vi vil blive hævnede, Lucanus. 
Vagten 

(ind fra venstre). 
(Samtidig fra Baggrunden en Skare Satyrer og Nympher med) 

Epaphroditus 

(i Spidsen). 
(Klirrende Ellang af Instrumenter, hvorved Nero rives ud af sin Døs. 

Epaphroditus. 
Herre! vi kommer for at hente Dig til 
Dansen. 

Nero 

(jubler). 

Dans, Dans! 
Kom, lad Natten beruse med Varme og Duft, 
medens Sangtoner suse i dunbløde Luft. 
Skyggedæmringen rummer en hemmelig Lyst: 
se, i halvvaagen Slummer en Mund mod et 

Bryst. 

Det er én af mine egne Oder, Lucanus! 
Lad den ,være Din Dødssang. Du kan ikke 
skrive den bedre. 

Før dem bort I 

Kom I (Drages med af Hvirvlen, som farer ud i Baggrunden.) 

Vagten 

(fører Piso og Lucanus ud til venstre). 

Cajus Piso 

(sender Fal)ia et Blik, idet han gaar). 

Fabia 

(ene. Et Skridt mod Udgangen til venstre.) 
Piso! (Falder sammen paa Løjbænken.) 

(Tæppet falder.) 

Der er gaaet et længere Tidsrum. 

Et mindre Værelse i Udkanten af domus aurea, op- 
fyldt med Statuer, Kunstgjenstande , Vaser, Blomster, 
Tæpper, Instrumenter. I Forgrunden til venstre et rigt 
dækket Bord, hvorom Løjbænke. I Forgrunden til højre 
et prægtigt, ophøjet Sæde. I Baggrunden ser man gjen- 
nem en aaben Søjlegang ud i et Haveanlæg, rigt og yp- 
pigt. Udgang til venstre. 

Aften. 

FØRSTE SCENE. 
Fabia. Silvia. (Kort efter) Epaphroditus. 

Fabia 

(urolig op og ned). 

Silvia 

(fra venstre). 

Nu kommer Epaphroditus. 

Fabia. 
Pas paa, at ingen forstyrrer os. 

Epaphroditus 

(fra venstre). 

Silvia 

(ud til venstre). 
(Det følgende Replikskifte falder dæmpet og hurtigt.) 

Fabia. 
Jeg har ventet Dig i en Time. Hvorfor 
kommer Du saa sent? 

Epaphroditus. 
Jeg kunde ikke slippe fra Cæsar. Han 
staar nede i sit Lønkammer og prøver nogle 
Vandorgler. Hverken Phaon eller jeg maatte 
forlade ham, før vi havde hørt ham spille paa 
dem alle og afgivet vor Dom om, hvilket der 
var det bedste. 

Fabia. 
Han ofrer altsaa ikke Fjenden en Tanke, 
aner ikke, hvor nær Faren er, tænker ikke paa 
Flugt? 

Epaphroditus. 
Han tænker paa alt, men bestemmer intet. 
Han aner meget, men véd intet. Han vil intet 
vide. Han er bange for det. 

Fabia. 
Hvorledes er Tilstanden i Byen? Venter 
man Galbas Ankomst i en nær Fremtid? 

Epaphroditus 

(som er bleg og befippet). 

Man paastaar at have set galliske og hispa- 
niske Tropper nogle Mil fra Byen. 

Fabia. 
Hm. 
Hvad siger Senatet? 

Epaphroditus. 
Senatet har i Dag udtalt sig for Galba og 
erklæret Nero for Fædrelandets Fjende. 

Fabia. 
Og Prætorianerne.^ 

Epaphroditus. 
Der er ingen, der har hilst Oprøret i Hispa- 
nien med større Jubel end de. De løfter ikke 
en Arm til Neros Forsvar. Da han før vilde 
tale til dem, overdøvede de hans Stemme med 
Skældsord. 

Fabia. 
Pøbelen? 

Epaphroditus. 
Der er ikke det Barn, som ikke vil omfavne 
Galbas Knæ. Hungersnøden dræber daglig flere 
Hundreder. 

Fabia. 
Cæsars Luner spiser dem op. 

Epaphroditus. 

— Tænker Du ikke paa Flugt, Fabia? Vi 
er værst farne af alle. Der er ingen, der staar 
Nero saa nær som vi. Vi kommer til at dele 
hans Skæbne. 

Akl jeg vil vogte Svin for Galba, blot han 
vil give mig Lov til at leve. 

Fabia. 
Vil Du saa gjerne leve? Jeg bryder mig 
ikke om at leve. Jeg havde dræbt mig selv, 
hvis jeg ikke havde havt én at hævne. 

Epaphroditus. 
Hvad? — Har Du ikke forlængst slaaet den 
Hævn ud af Tankerne? Det skulde man da 
tro, eftersom Du har levet. 

Fabia. 
Jeg har gjort alt for, at Du skulde tro det. 
Man stoler kun trygt paa sig selv. Men det »er 
just i Anledning af den Hævn, at jeg nu har 
ladet Dig kalde. Jeg er mægtigere, end Du 
aner. Og jeg lover Dig Livet, hvis Du lover 
mig Bistand. 

Epaphroditus. 
De Mænd, som vil gavne deres Tid, tjener 
altid de mægtigste. 

Fabia 

(sætter sig). 

De, som har set galliske og hispaniske 
Tropper nogle Mil fra Byen, har set rigtigt. 
Galbas Fortrop ligger skjult ude i Bjergene. 
Den ankom i Morges, og jeg var den første, 
der fik Bud derom. 

Epaphroditus. 
Du? 

Fabia. 

Ja, luk kun Munden op og lad Din Forun- 
dring høre. Den bliver til J5^undring, inden jeg 
faar talt ud. Du véd det ikke, men siden Pi- 
sos Død har jeg — den lille Gartnerpige fra 
Aventinerhøjen — staaet i Forbindelse med 
Statholderen i Hispanien, Sulpicius Galba. En 
Ven af Piso, som drog til Hispanien efter Lu- 
canus* Død, har været min Buddrager, og Galba 
har klogelig forstaaet, at det er gavnligt at have 
Kvinder til Forbundsfæller, at man bør .hverve 
sig Venner i Fjendens Allerhelligste. Derfor 
var jeg den første, som fik hans Ankomst at vide. 

I samme Time som Meldingen kom, kjørte 
saa jeg og to af mine Slavinder, som jeg kan 
stole paa, en Lysttour ud i Bjergene. Og dér 
blev det besluttet, at en mindre Skare i Nat — 
hemmeligt ved min Hjælp — skal trænge ind 
i Paladset og bemægtige sig Nero levende, 

Epaphroditus 

(forfærdet). 

I Nat? 

Fabia. 

Sidste Gang, jeg saa' Piso, svor jeg ham i 
Taushed, at Nero skulde trække Galbas Triumph- 
vogn ind i Staden. Det Syn vil jeg se, før jeg 
dør. Før er Piso ikke hævnet. 

Har vi Kvinder et Maal — Epaphroditus 
— et Maal, som vi sætter over alt andet, skal 
selv Guderne have svært ved at hindre os i at 

naa det: vi ser det, selv om man gjør os 
blinde ; vi klamrer os til det, selv om man hug- 
ger Hænderne af os. 

Epaphroditus 

(i Beundring). 

Ak ja — Fabia! hvad var Verden uden 
Kvinderne? 

Fabia 

(smiler). 

Lutter ulykkelige — og uskyldige Mandfolk, 
Epaphroditus. 

Epaphroditus 

(paa Knæ). 

Jeg stoler paa Din Naade. Jeg stoler paa, 
at Du vil tale min Sag for den ny Cæsar. 

Fabia. 

Paa den Betingelse ^ at Du staar mig bi. 
Naar der ikke er nogen Fare for, at hverken 
Pøblen eller Prætorianerne forsvarer Cæsar, saa 
gjælder det blot om at forhindre, at han tæn- 
ker paa Flugt, og sørge for, at han enten op- 
holder sig her eller i sit Lønkammer Natten 
igjennem, helst her. Hvis nogen skulde raabe 
Aliarm, ligger Værelset her for langt borte, til 
at han kan høre det. 

For en Sikkerheds Skyld er det ogsaa bedst 
saavidt muligt at berøve ham Gift og Dolk. 

Epaphroditus 

(ivrig). 

Saavidt jeg véd, har han just Gift i et 
Gjemme her i Væggen. 

Fabia. 

Her? 

(Ser efter.) Ja. En lille Guldkapsel^ Locustas 
Bryg, kan jeg tænke. Farven er smuk. At 
tænke sig, at saadan en lille grøn Draabe og 
en Cæsars Liv vejer ligemeget i Skæbnens 
Vægtskaal ! 

(Betragter Giften.) Min sidste Tilflugt! Ved Din 
Hjælp skal jeg samles i Hades med Dido og 
Phædra og de andre, som led Skibbrud i Kjær- 
lighed. 

Epaphroditus. 

Har Du tænkt paa Phaon? Han er Cæsar 
tro. Han har den stygge Fejl at være mandig. 

Fabia. 
Jeg har tænkt paa Phaon. Han kunde 
muligvis — selv uden Mistanke — finde paa at 
iværksætte en Flugt, men i saa Fald vælger 
han sikkert Løngangen, som fører ud til Floden. 
Og derfor er det just nu min Bøn til Dig, at Du vil 
stille Dine Slaver ved Indgangen dér med Be- 
faling til at gribe og binde enhver, som søger 
at flygte ad den Vej. Det er mig ubegribeligt, 
at Cæsar ikke allerede for længe siden har søgt 
at sikre sit Liv ved Flugt; men han er saa 

svag, at han ikke kan bære sine egne Beslut- 
ninger. 

Jeg venter ham hid om hdt. Han plejer 
gjerne at nyde sit sidste Maaltid i mit Selskab. 
Vidste jeg blot et Middel til at holde ham fast 
her, et Menneske eller en Ting, som ganske 
kunde bortlede hans Tanker fra Fjender og 
Fare! Men desværre: jeg selv er ikke længer i 
Stand dertil. 

(Skrig udenfor, efterfulgt af Raab og Latter.) 

Fabia 

(mod Baggrunden). 

Hvad er det? 



ANDEN SCENE. 

Fabia. Epaphroditus. Silvia. Asra. (Slavinder.) 

ASRA 

(kommer i vildt Løb gjennem Søjlegangen, standser forfærdet foran 
Fabia og falder ned for Fødderne af hende). 

Lad mig gaa, lad mig gaa! 
Fabia. 

Hvem er Du? (Til slavinderne, som følger efter Asra.) 

Hvad er det for en Græshoppe, I dér har fanget? 

Silvia. 

Hun laa sammenrullet som en Slange ude 

bag den høje Brønd i Gaarden og havde halvt 

svøbt sig ind i sit Haar. Vi har flere Gange 

før set hende nærme sig Havemuren med højsf 

nyfigne Miner. Nu har hun set sit Snit og er 
smuttet herind. 

Vi tænkte, det var bedst at faa fat i hende. 
Man kan aldrig vide, hvad Hensigter hun har. 

Fabia. 

Hm. Nu har jeg igjen et Menneskeliv i 
min Haand og kan gjøre med det, hvad jeg 
vil. Det er en besynderlig Fornemmelse. — 
Det er kun Skade, jeg har nu havt det saa tidt, 
at jeg snart er kjed af det. 

Hvem er Du? 

ÅSRA. 

En Christen. 

Fabia. 

Ja saa. Er der endnu christne Mennesker 
til? Jeg troede, I blev brændte til Hobe. 

Hvad søger Du her? hvor tør Du nærme 
Dig det kejseriige Palads og skjule Dig i Kejse- 
rens Lund? 

ASRA. 

Jeg véd det nok. Min Dristighed kan koste 
mig Livet. 

Fabia. 

Og hvad er det, Du sætter saa højt, at Du 
tør vove Livet derfor? 

AsRA. 

Jeg søger en Slave. 

Fabia. 
En Slave? 



Digitized by VjOOQIC 



141 



ASRA. 

En frigiven Slave, som tjener i Paladset, og 
hedder Lucius. 

Fabia. 

Lucius ? Alverden her hedder Lucius. Hvad 
vil Du den Slave? 

ASRA. 

Han har engang frelst mit Liv. 

Fabia. 
Frelst Dit Liv? Hvornaar? Fortæl. Liv- 
Ugt, Uvligt! 

Hvad hedder Du? 

AsRA. 

Asra. 

Fabia. 

(studser) 

Asra? Hvor har jeg hørt det Navn før? — 
Asra — 

Epaphroditus. 

Kejseren var engang forelsket i en Pige af 
det Navn. Husker Du ikke? Han eftersporede 
hende overalt uden at kunne finde hende. 

Fabia. 

Ja rigtigt. (Tager Epaphroditus til Side.) Epaphrodi- 

tus, hende kan vi bruge til at holde Kejseren 
fangen her. 

(Til Slavinderne.) Før hcude bort. Giv hende 
godt at spise og lad hende sove Udt, hvis hun 
trænger til det. Jeg sender Bud efter hende 

om en Timestid eller saa. Har hun Vaaben 
hos sig, saa tag dem fra hende. Skynd Jer. 

Slavinderne (og) Asra 

(ud i Baggrunden). 

Fabia. 

Asra! — Det Navn kalder en Tid frem, 
som jeg næsten havde glemt. Jeg husker, jeg 
misundte den Kvinde. Jeg ønskede, det var mig, 
Cæsar havde frelst. Ja, havde jeg været bun- 
den til Cæsar ved et Baand som det, der for- 
enede ham med hende^ saa havde min Magt nu 
vist sig i et andet Lys — og saa var Piso 
ikke død. 

Lad os drikke Pisos Minde. Nu har jeg 
Vished om min Hævn. 

Epaphroditus. 
Hys — Cæsar. 

TREDIE SCENE. 
Fabia. Epaphroditus. Nkro. Phaon. 

Nero 

(fra venstre fulgt af Phaon. Hans Udtryk er vildt. Han er bleg og 
ser ældre ud. Han er halvt vaabenklædt.) 

Levvel, Fabia. Hestene vrinsker. Tubaen 
kalder. Jeg skal ud at værne mit Folk mod 
dets Fjender. Man er alt i Færd med at digte 
Sejrssangene, som skal synges ved Hjemkomsten. 
Jeg drager ud med de attenhundrede og otte 

Kranse, som jeg vandt ved de olympiske Lege, 
og vender hjem med dobbelt saa rig en Høst. 

Fabia 

(i Angst). 

Er Fjenden saa nær? 

Nero. 
Jeg er ikke som Paris, der traadte Væven 
i Kvindernes Hal. Achilles er mit Navn. Lev- 
vel Briseis, guldlokkede, sorthaarede Briseisl 
Natten har tyve Døtre, og Du er den dejligste. 

Phaon. 
Bevæg ham til at flygte. Man siger, at 
Galbas Fortrop rykker Staden nær. 

Fabia. 
Allerede? 

Frels mig, Herre, frels migl Lad ikke He- 
stene træde mig ned. Bliv hos mig og beskyt mig. 

Nero. 
Følg med i Kampen. Alle Roms Kvinder 
skal med, Amazoner! Det vil tage sig ud. Og 
saa er jeg ikke uden Adspredelse. Jeg har 
givet Befaling til, at fjortenhundrede Danserinder 
og totusinde Musikanter skal ledsage os. Xerxes' 
og Alexanders Tog var intet imod mit. 

Fabia. 
Vov Dig ikke udenfor Murene. Det bliver 
Din Død. 

Nero 
Min Død? — Mit Bryst er svangert med 
en evigAande. Stjernerne har svoret mig Hyl- 
dingsed. 

Bygger mig Templer af Solstraalens Søjler, 
rejser mig Altre af Tusmørkets Skygger, 
tænder mig Fakler i Regnbuens Skær — 

Det er en af mine egne Oder — 

Fabia. 
Nyd noget. Du trænger dertil. Hids Dig 
ikke op til ingen Nytte. Faren kan ikke være 
saa nær, som Du tror. Se, vi andi-e er langt 
roligere end Du. Og os venter dog den samme 
Skæbne. 
Drik. 

Nero. 
Er det Gift? 

Fabia 

(drikker ham til). 

God, gammel Falerner. 
Nero 

(drikker. Synker saa slap ned paa Løjbænken.) 

Aa — hvor den Hjelm er tung — tag den 
af mit Hoved, Phaonl den trykker mig. 

Phaon 

(spænder hans Hjelm af). 

Fabia 

(rækker en Ret hen imod ham). 

Nero 

(ændser det ikke, stirrer ud for sig) 

Har jeg fortjent det, Fabia, har jeg fortjent 
det? Har jeg ikke ofret Folket mit Liv, min 
Kunst? har jeg ikke elsket det i brændende 
Sved paa Arenaen og under Masken? og nu er 
der ikke én, der vil følge mig, ikke én. De 
synger Smædeviser om mig, fordi Skibene fra 
Alexandria har bragt Nilsand til min Circus i 
Stedet for Brød til dem. (smaaiér.) De dumme 
Mennesker! de véd jo dog, at Arenaen tager sig 
ikke ud, naar den ikke er strøet over med 
Nilsand. 

(Rejser sig udt.) Meu véd I, hvad jeg har tænkt 
paa? jeg kunde lade alle Centurionerne myrde 
og udnævne mig selv til Livvagtens Høvding. 
Jeg kunde en Dag indbyde dem til Taflet. Ha, 
hal kan I se dem faa ondt? kan I læse i deres 
Ansigter, hvorledes det lidt efter lidt gaar op 
for dem, hvad der er sket med dem? Dér vilde 
være noget at studere. 

Eller jeg kunde — siden Folket kaster Vrag 
paa min Kjærlighed — lade alle de vilde Dyr 
løs! Ha, ha! kan I se Folk styrte ned under 
Broerne og op i Husene? kan I se, der er en 
lille Pige, der skraaler, som hun var besat, fordi 
der er fem Løveunger i Hælene paa hende? 

Eller — jeg kunde flygte borl fra det altsam- 
men — til Partherne — I véd jo nok, Partherne, 
Roms bitreste Fjender. Jeg kunde ægge dem til 

10 

aabenbar Krig. Ha, ha ! — Kan I se? de stormer 
Byen: den maa aabne sine Porte for Parther- 
kongen, ogNero kommer atter til Roret. Nero 
den anden! leve Nero den anden I 

Phaon 

(bekymret). 

Herre. 

Nero 

(stedse mere og mere ophidset). 

Eller — jeg kunde flygte til Alexandria og 
leve dér som Kunstner. Tænk, at leve for sin 
Kunst, ene og alene for sin Kunst — og for 
sin Berømmelse naturligvis — 

Hvad sagde Du, Phaon? 

Fabia. 
Du skaber Dig megen unyttig Kummer, 
Herre. Mor Dig. Dertil har Du dog Magten. 

Nero 

(synker med ét sammen). 

Aa, Phaon, jeg er saa syg, saa syg. Jeg 
føler mig, som om jeg havde hede, aabne Saar 
i Tindingen. Griber jeg mig om Hovedet', saa 
er det, som om jeg stak min Haand i et Baal. 

Spænd Brynjen af. Jeg kvæles, Phaon. 

Phaon 

(gjør det). 

Nero. 
Kan det hjælpe, saa vil jeg tale til Folket 
— jeg har vist en Tale liggende. Jeg vil 
klæde mig i Sørgedragt og bekjende min Brøde. 

Jeg vil græde og bede Folket om Tilgivelse. 
Jeg vil give det min Krone og mit Navn, blot 
jeg maa faa Lov til at synge og spille. 

, Hvorfor blev jeg Kejser? hvorfor blev jeg 
Kejser? 

Husker Du en Nat, Phaon, vi havde klædt 
os som Slaver? Jeg har aldrig været saa lyk- 
kelig som den Nat, jeg var Slave. 

(Pludselig op.) Hvad hed hun? hvad hed hun? 
Pigen, som jeg frelste? 

Fabia 

(med et Blik til Epaphroditus). 

Asra. 

Nero 

Asra. Asra. 

Tænk, Fabia, tænk: jeg har reddet et 
Menneske. Hvisk mig det i Øret, lad mig høre, 
hvorledes det klinger: Nero har reddet et Men-^ 
neske. Den Tanke skal være min Hovedpude. 
Den er blød som Silke og køUg som Dug. 

Fabia. 
Nero har reddet et Menneskes Liv. 

Nero 

(ligger med Hovedet i hendes Skød). 

Fabia. 
Blonde Cæsar! Prøv nu at hvile, forsøg 
nu paa at sove. Vi vaager jo over Dig. 

10* 

Nero. 
Sove — Fabia? sove? 
Jeg husker ikke, naar jeg sidst sov. 

Fabia. 
Stakkels Cæsar. 

Nero 

(langsomt). 

Men Du maa tro, Fabia: Dage og Nætter 

har jeg grundet over et Middel mod denne 

Søvnløshed, og den Tanke er tilsidst falden 

mig ind, at jeg maaské ved at betragte 

én, der sover fast og roligt — tror Du ikke? 

tror Du ikke, det kunde bringe Ro? Jeg husker 

ikke mere, hvorledes et sovende Menneske ser 

ud. Ikke sandt? man kunde i hvert Fald 

prøve — prøve? 

(TUPhaon og Epaphroditus.) Gaa bort Og fuid mig 

et sovende Menneske. 
Stille! stille! 

Fabia 

(giver Epaphroditus et Tegn). 

Phaon (og) Epaphroditus. 

(ud til venstre). 

Nero 

(lægger sig atter). 

Fabia! lad os tale sammen om Sjælens 
Udødelighed. Du véd nok, at naar store Mænd 
skal til at dø, taler, de altid med deres 
Nærmeste om Sjælens Udødehghed. 
Fabia. 

Vi véd saa lidt, og vi tror endnu mindre. 

Nero. 
Jeg kj ender kun min Sjæl som en Byrde, 
dens Tanker som min bitreste Kval. Det er 
en Gru, dette at kunne tænke. Jeg haaber. 
Sjælen faar et andet Indhold, naar Legemet 
dør, at det er Legemet, som tvinger den til at 
tænke. Jeg haaber den fyldes med Mørke, med 
Stilhed, at den lever af Søvn og Glemsel, at 
den bliver et Intet, lettere end Luften, mere 
ensartet end en Regndraabe. Jeg ønsker, at 
den kun maa kunne frembringe en eneste Klang, 
saa tager den ikke fejl af sig selv. 

Fabia. 
Nu har Du Ro. Læg Haanden under 
Kinden. Lad mig spænde Dolken fra Din Side. 
Den trykker Dig vist. 

Nero. 

Dolken — (Han lader hende spænde den af og betragter 
hende, mens hun sidder og leger med den.) 

Hml Der er noget tragisk i at falde for 
Kvindehaand. Se! nu lader jeg, som jeg sover. 
Du lister Dig sagte ind i Kejserens Kammer. 
Der brænder en matlysende Lampe over Sengen. 
Nero ligger paa Hynderne med et Udtryk som 
et uskyldigt lille Barn. Du støder Dolken i hans 
Strube og lukker for hans Åande, og saa dør han 

— tæilk : Nero dør. (Lægger sig tilbage.) 

Fabia 

(hæver Dolken for Spøg). 

Nero 

(op). * 

Nej , nej 1 Du forstaar det ikke. Havde 
jeg en Gladiator her, han kunde gjøre det. Du 
forstaar det ikke. 

Lad mig liggel lad mig ligge! lad mig 
hylle mig ind i min Fortvivlelse og se, hvor- 
ledes den klæder mig. Bliver jeg ikke ved at 
være Kejser, bliver jeg vel det, der er mere. 

Fabia. 
Vilde jeg dræbt Dig, Herre, kunde jeg 
gjort det forlængst. En Elskerinde har altid 
Lejlighed til at berøve sin Elsker Livet. Men 
hvem har jeg uden Dig? 

Nero 

(ser paa hende). 

Hvorfor smiler Du? Du faar et eget 
Udtryk, naar Du smiler. Du har mange for- 
skellige Udtryk, Fabia. 

Kom, lad mig engang se, hvorledes Du ser 
ud , naar Du er kjærlig. (Tager fat i hende.) Det er 
saa længe siden, jeg saa' det, at jeg næsten 

har glemt det. 

Fabia 

(skælver, prøver at se ømt paa ham). 

Nero 

(truer). 

Åa — det er mig selv, der har lært Dig 

at spille Tragedie. (River hende tæt ind til sig og ser 

hende i Øjnene.) Jeg gad vide, hvad Udtrj'k Du 
faar, naar Du dør. 

Fabia 

(viger for ham). 

Venus véd det. Herre: der er faa, der har 
været tro som jeg. 

Nero 

(mod hende). 

Tro — tro? Du er et koldblodigt Djt, 
Fabia, som jeg er bange for. Du har Liden- 
skaber som et Lig eller som et udbrændt 
Bjerg. Jeg kunde have Lyst til engang at se 
Dig i Feber, høre Dig skrige, føle Dine Hænder 
klamre sig om mine, møde et fortvivlet Blik fra 
Dine rolige Øjne — 

Fabia 

(river sig løs). 

Herre! se I dér kommer de med et sovende 
Menneske. I Sandhed: et sovende Menneske. 

Nero. 
Gaa, gaa. 

Phaon (og) Epaphroditus 

(kommer fra Baggrunden bærende Asra paa en Løjbænk. Hun Hgger 
med lukkede Øjne.) 

Nero 

(tysser paa dem). 

Epaphroditus. 
Se til, Herre, om Du ikke skulde have 
set hende før. 

Nero. 

Hys, hys! 

(Betragter hende.) Saaledes SGF altsRR et Men- 
neske ud, der sover trygt og roligt, og saa- 
ledes vil altsaa ogsaa jeg komme til at se ud, 
naar det lykkes mig at falde i Søvn. Det er 
kun Skade, at jeg saa ikke kan se mig selv. 

Gaa. (TiiPhaon.) Vent i Værelset dér, til 
jeg kalder. 

Fabia 

(sagte til Epaphroditus). 

Han er rasende. Han vilde kvæle mig. 
Lad os gaa bort og give Dine Slaver Besked. 

(Ud i Baggrunden med Epaphroditus.) 

Phaon 

(ud til venstre). 

FJERDE SCENE. 

Nero. Asra. (Af og til) Phaon. 

Nero 

(betragter hende). 

Hendes Udtryk er som et Foraarsdigt. 

(Bøjer sig over hende. Farer tilbage.) Hvad er det^ hvad 

er det? Hvor har jeg set hende før? Hvem 
er det, hun minder mig om ? (River i hende.) Vaagn, 
vaagn ! 

Asra 

(op med et Skrig). 

Hvor er jeg? — Lad mig bede en Bøn til 
Gud, før jeg dør. 

Nero. 
Til Gud — Du er christen? 

(Stirrer forfærdet paa hende. Tager sig om Øjnene.) Ja — 
ja — (Med Besvær.) ÅSra 

(Smiler.) Kj ender Du mig ikke? Jeg er 
Slaven, som frelste Dit Liv. 

ASRA. 

Du — ? 

(Glædesstraalende.) LuciuS 1 

Nero 

(ligesom befriet). 

Ja, Du skal give mig min Søvn tilbage, 
Du kan det. 

ASRA. 

Lucius — ja — ja — Men Du er bleven 
gammel. 

Gud være lovet, jeg fandt Digl 

Nero 

(næsten i Graad). 

Asra! Asral Det Navn har Krav paa alle 
mine Taarer. 

Asra 

(tilbage). 

Men hvor har Du faaet de prægtige Klæder? 
og hvem har givet Dig Slaver til Opvartning? 

Nero. 
Asra — Asral Det Navn lyser op over 
Verden. 

Hvorfor kom Du ikke før? Vi skulde have 
styret en Verden sammen. Nu er det for sent. 
Medmindre Du kan forstene alle Galliens og 
Hispaniens Hære, naar de nærmer sig Portene. 
Det var et Mindesmærke at efterlade de kom- 
mende Slægter om vor Magt! 

Hvorfor kom Du ikke før? hvorfor kom Du 
ikke før? 

ASRA. 

Jeg var bange for Dig. Jeg flygtede fra 
Dig, fordi jeg saa' den Mand nærme sig, som 
havde forfulgt mig og vilde tvinge mig til El- 
skov. Jeg frygtede for, at Du var udsendt af 
ham, og at jeg nu var prisgiven. 

Nero 

(ler). 

Jeg — udsendt af ham*^ 

ASRA. 

Ved nogle af Menighedens Hjælp fandt 
jeg snart hjem til Moder, og da saa Forfølgelsen 
kort efter brød ud, tyede vi ned under Byen 
i Katakomberne. Dér døde Moder, og dér har 
jeg levet siden den Tid, skjult og forfulgt. 
Mine Trosfæller sagde, at det var navnlig mig^ 
man ønskede at fange — jeg véd ikke, hvor- 
for — og derfor blev det mig forbudt at for- 
lade Gravene. Kun om Natten fik jeg Lov til 
at nyde den friske Luft. 

Men det blev mig for trangt tilsidst. Jeg 

længtes efter at se Solen igjen, og jeg længtes 
efter at se Dig igjen. Trods jeg frygtede Dig 
og havde fattet Mistanke til Dig, var Du dog 
altid i mine Tanker. Mit Liv forekom mig 
spildt, naar det ikke lykkedes mig at frelse 
Din Sjæl. Mange Gange har jeg derfor stjaalet 
mig bort herhen i Nærheden af Paladset for 
at se Dig eller for at faa at vide, om Du 
mulig var død, men forgjæves. Først nu, da 
jeg ventede Døden af Fabias Haand, har Gud 
været saa naadig at føre mig til Dig. 

Sidst vi taltes ved, var Du villig til at 
følge med mig. Lad Din Rigdom ligge og lad 
os prøve at komme bort. Naar Fjenden kom- 
mer, er det dog forbi med Din Herlighed. Jeg 
ser nok, at Du har bedraget mig: Slave er 
Du ikke, men det er det samme. For Gud er 
alle lige. Der gives dog ingen Rigdom uden 
hans. 

Nero. 

Alle lige? — 

(Betragter hende skarpt.) Asra — Véd Du, hvem det 

var, der fremfor alt eftersporede /%? 
— Det var mig. 

Asra. 
Dig? 

Nero. 

Det var Kejseren. 

ASRA. 

Kejseren? 

Nero. 

Jeg er Kejseren. 

AsRA 

(forfærdet). 

Du? — 

(Fatter sig.) Nej — nej ! Du har jo lyst Haar 
og blaa Øjne ligesom de gode Mennesker. Du 
bedrager mig ligesom sidst. Jeg véd nok, hvor- 
ledes Kejseren ser ud. Han har kulsort Haar, 
som hænger i Lokker om Panden og helt ned 
ad Skuldrene. Hans Skæg ligger som en Brynje 
om Brystet paa ham, hans Øjne er røde som 
Ild og hans Mund et Gab som en Løves. Men 
Gud er dog stærkere end han. 

Nero 

(slaar paa en Skaal). 

Phaon. 

Phaon 

(fra venstre). 

Cæsar. 

Nero. 
Sig mig, hvem jeg er. Jeg har glemt det. 

Phaon. 
Men Cæsar — 

Nero. 
En Gang til. 

Phaon. 
Du er Nero, Roms Cæsar. 

Nero. 
Godt. Gaa. 

Phaon 

(ud til venstre). 

ASRA 
(skjuler sit Ansigt). 

Staa mig bi, Gud! send mig Dine Engle 
tU Hjælp! 

Nero: 
Hørte Du det nu? tror Du det nu? 

AsRA. 

Jesus! jeg har elsket Djævelen selv, jeg 
har givet Guds Fjende alle mine Tanker. 

(Vender sig fortvivlet mod Nero.) Gjør med mig^ hvad Du 

har gjort med de tusind andre, og gjør det snart, 
gjør det snart. Jeg lider over al Forstand. 
Nero 

(tager hendes Haand). 

Du skal blive hos mig. Selv i en Storm- 
nat er der Fred hos Dig. Dine Øjne er Syv- 
stjernens Søstre. Om Du vil, skal vi drage 
bort' — til Hellas. Dér kan vi flakke om i 
Landet, Du som Sappho og jeg som Homer. 
Vi kan synge for Folket og bo i de grønne 
Lunde. 

AsRA 
(ser raadvild paa ham). 

Jeg tror det ikke, jeg forstaar det ikke. 
Hvor kunde Du dræbe alle de uskyldige Menne- 

sker — hvor kunde Du Du, som frelste 

mig ud af et brændende Hus med Fare for 
Dit eget Liv? 

Hvor er det muligt, at det samme Menne- 
ske ? 

Nero. 

Spørg min Moder. Tror Du, jeg selv véd, 
hvorledes det er muligt? Jeg véd ikke, hvad 
jeg har foretaget mig i de sidste Aar, jeg aner 
det ikke. Siden min Moders Død har jeg ikke 
tænkt en eneste Tanke til Ende. Alt er ram- 
let sammen, alt, alt! Jeg lever aldrig et eneste 
Øjeblik, uden at jeg er angst for det næste. 

(Drager hende til sig.) Elsk mig , kyS mig , Stryg 

mig over Panden og leg med mine Hænder. 
Kom, kom! spild ikke Tiden. Det er snart 
forbi med Verden. 

ASRA 

(slaael). 

Siger Du ogsaa det ? Er det da sandt, hvad 
man fortæller? er Du Antrichristen, hvis Komme 
varsler om Tusindaarsriget? 

Ak, saa er Du min bitreste Fjende. 

Nero 

(strækker sine Hænder imod hende). 

Lær mig at sove! Øs alle Dine rene Minder 
ud over min forpinte Sjæl, fyld den med Dit 
Livs Indhold, med Din Tankes Fred. Dryp 
Barnesøvn som Dug i mine Øjne. Lad mig 

ikke se andet end Dig, ikke høre andet end 
Dig, ikke kjende andet, end hvad der er Ditl 
Du er et helligt Skjul for mine Skrig, en Tilflugt 
for min Rædsel. Vend Dig ikke fra mig. Kald 
ikke Had og Hævn over mit Hoved. Det var 
ikke mig, det var min Moder, som lod Dine 
Trosfæller myrde. 

ASRA 

(ved hans Fødder). 

Dræb mig, dræb migl 

Nero. 

Er Du ren endnu? er Dit Legeme uskyldigt, 
som da vi sidst saa's? eller har ogsaa Du 
prøvet Bryllupsfryd og Fødselskval? givet Liv 
til en ussel Slægt, som higer mod Døden? 

Man sagde. Du elskede den Græker, som 
faldt for min Moders Dolk. Er det sandt? Var 
Din Tale Løgn? var Dit Væsen Løgn? Aa, 
saa er jeg den reneste Skabning paa Jorden! 

AsRA. 

Vi Christne elsker alle hverandre, men 
med en anden Kjærlighed end den. Du kjender. 

Nero. 
Du var ikke hans Brud? 

ASRA. 

Nej. 

Néro. 
Saa er Du min, min — ! Jeg er lykkelig, 
jeg er lykkelig endnu en eneste Gang i mit Liv ! 

ASRA. 

Gjør mig ikke afsindig, som Du er det , 
selv. Min Vaande er større end Ord kan be-r 
skrive. Jeg har mistet mit Liv — jeg har taget 
Skade paa min Sjæl. 

Nero 

(vælter sig hen for hendes Fødder). 

Jeg vil ligge for Dine Fødder, jeg vil tigge 
af Dine Hænder. Lad Lidenskaben sove, lad 
Sandserne sovel Blot en Times Ro — blot et 
eneste Øjebliks Søvn, Søvn, Søvn! 

AsRA 

(betragter ham stærkt bevæget). 

Og Dig skælver hele Verden for, Dit Navn 
gjør alle Hjerter kolde. Og saa er Du selv 
saa hjælpeløs som et sygt Barn og ligger i 
Støvet for en fattig Pige, hvis Liv er afhængigt 
af Dit Ord. Hvad Værd har saa Verden og 
al dens Magt?. Den ligger i Dine Hænder, og 
Du er dog ikke i Stand til selv at lukke dine Øjne. 
Nero 

(river sine Smykker af og kaster dem over hende). 

Hjælp mig, hjælp mig! Verderi er Dinl 

AsRA 

(stille). 

Nej, Du er ingen Antichrist, Du er det ynk- 
værdigste Menneske, jeg har set. (strækker sinet 
Hænder mod Himlen.) Herre, min Gud ! Du ser, hvad \ 
jeg lider. Slip mig ikke i denne vaandefulde Time. 

Nero 

(slaar Armen om hendes Liv). 

Hjælp mig. Din Gud er jo Kjærlighed, 
intet andet end Kjærlighed. Lad mig føle en 
Draabe; blot en eneste Draabe Kjærlighed paa 
min brændende Pande. Lad mig lægge mit 
Hoved i Dit Skød, synke hen i et eneste Minde 
og dø. 

Jeg er ikke Cæsar. Jeg er ikke Nero. Jeg 
er Slave. Jeg er Lucius. 

ASRA 

(har s.at sig paa Løjbænken. Han ligger paa Gulvet med Hovedet i 

hendes Skød. Hun stryger ham hen over Panden.) 

Lucius, Lucius — Kejseren — Kejseren — 

(Et Øjebliks Pause. Saa farer hun sammen.) 

Aa, Herre — hvad falder der mig ind ? lad 
mig gaa ! lad mig fare — 1 tænk ikke paa mig. 
Tænk paa Dig selv. Tænk paa at redde Dit 
Liv og Din Ære. * 

Nero. 

Mit Liv? min Ære? 

AsRA. 

Ja — befri mig fra at være Dig nær og 
gjør alt for at frelse Dig selv. 

Jeg kommer i Tanker om noget, jeg hørte 
før, da jeg laa og var i Færd med at falde i 
Søvn. To af Fabias Slavinder hviskede om, at 
i Nat trængte Dine Fjender hemmeligt ind i 
Byen, at Dine Nærmeste her havde forraadt 
Dig, og at man havde i Sinde at fange Dig le- 
Il 

vende, for at Du kunde trække Fjendens Triumph- 
vogn ind i Staden. 



Jeg 







Nero 








(op). 




Aa — 


nu 


kommer det 


altsammen. 


idste det. 


Jeg 


vidste det. 




(Skriger.) 


Phaou! 








Phaon 








(fra venstre). 





Nero. 
Fjenden er i Byen. Man vil fange og 
skænde mig. Verden har forraadt mig. Tag 
mit Liv, hvis ikke ogsaa Du er en Forræder. 

Phaon. 
Herre! Jeg kunde dræbe Dig, men ikke 
forraade Dig. 

» Nero. 
Asra véd det. Asra véd alt. Man vil 
spænde mig for Galbas Triumphvogn, man vil 
piske mig til Døde. 

Phaon. 

Før det skal ske, skal Du falde for min 
Dolk. 

Bliv her. Lad ingen faa Mistanke om, at 
Du har opdaget noget. Jeg skal skaffe Oplys- 
ninger om alt. En Flugt maa endnu kunne 

redde Dig. (Ud til venstre.) 

ASRA. 

Slip mig, Herre! Lad mig, fare og flygt 
selv bort, om Du kan« 

Nero. 

Bliv. Jeg vil se Dig, saalænge jeg endnu 

har en Draabe Luft i mine Lunger. (Tager hende i 

Haanden.) — Koml kom 1 deune Throne er endnu 

min. Vi vil sidde her og styre Verden. 

(Op paa Thronstolen. Hun ved hans Side.) 

Se! dér ligger den nede! Alt levende knæ- 
ler. Der stiger Takkehymner op gjennem Luf- 
ten. Det er os, de lover og priser. Vi har 
gjort dem lykkelige. 

Vi lever et helt Liv paa denne Throne, et 
langt, lykkeligt Liv. 

Vi bliver gamle, vi bliver trætte. Saa dør 
vi. Hele Folket følger os til Graven. (Gaar ned.) 

Det er vor Dødsstund, Asra. Kom, vi vil 
dø sammen. 

(Drager hende ned paa Løjbænken ved sin Side.) Asra, 

min Hustru, min Kejserinde — lær mig nu at dø, 
dø som Gharmides døde — med et skønt Udtryk. 

Phaon 

(fra vansire). 

Herre! Pigen har talt sandt. Du er for- 
raadt, forraadt af dem alle. Døren til Løngan- 
gen er besat. Fjenden er allerede trængt ind i 
Paladset og kan være her om et Øjeblik. 

Il* 

Dø for min Haand eller for Din egen. 
Faar Fjenden Dig i sin Magt, kommer Du til at 
lide den forsmædeligste Pinsel. 

Nero. 
Jeg har Gift i et Gjemme her i Væggen. 

Phaon 

(ser efter). 

Den er røvet. 

Nero. 
Min Dolk — (Føier efter den.) Ah ! den har 
Fabia taget. 

Phaon. 
Tag min. 

Nero 

(tager den). 

Er den lang nok? er den spids nok? (Sidder 

og leger med den foran Brystet.) 

Tænk, hvilken Kunstner mister Verden ikke 
i mig\ 

Phaon. 
Herre — 

Nero. 
Vil ikke én af Jer dø først, for at jeg kan 
se, hvorledes man bærer sig ad? 

Phaon. 
Det har Du set tidt nok. — Herre 1 jeg 
hører dem komme. 

Nero 

(farer omkring i Dødsangst). 

— Ræk mig et Spejl! jeg vil se mit Ansigt 
endnu engang. Et Spejl, et Spejl! 

Phaon 

(rækker ham ét). 

Nero 

(ser i Spejlet, farer tilbage). 

Ah — hvad er def^ — se! se! Det er jo 
ikke mig selv. Det er Agrippina, den skønne 
Agrippina. 

ASRA. 

Hvor Herre? 

Nero. 
Dér, i Spejlet. 
(Kaster Spejlet.) En Maske , en Maske! jeg tør 

ikke bære mit eget Ansigt. (Falder sammen paa Løjbænken.) 

Phaon 

(i Baggrunden). 

Hør, hør I 

Nero 

(strækker Armene mod Asra). 

. Væk mig fra de døde — 1 jeg vil ikke be- 
graves! jeg vil ikke i Jorden! 

Nero level Nero har sejret over Hellas' 
første Vognstyrer! Nero leve! 

Phaon 

(tager bagfra Dolken fra ham og støder den i Brystet paa ham). 

Nero 

(falder med et Skrig). 

En Haand, en Haand I jeg kan ikke alene — 1 

ASRA 

(der har staaet rædselsslagen og maalLøs, stjnrter hen og griber hans 

Haand). 

Lucius — elskede — 

Nero. 
Lad dem ikke mishandle mit Lig — lad 
dem ikke mishandle mit Lig. 

Phaon 

(trækker Dolken ud). 

Nero 

(dør med et højt Suk). 



FEMTE SCENE. 

De Forrige. Paulinus. Fabia. (Vagt.) 
(Alle fra Baggrunden.) 

Paulinus 

(en hispanisk Anfører). 

Hvor er Cæsar? 

Phaon 

(peger paa Liget). 



Død? 



Pauunus 

(frem). 

Fabia 

(frem). 

Død — ? 

Phaon. 
For min Haand. Asra dér har aabenbaret 
Kejseren Eders Anslag. 

Fabia 

(vender sig bort i Fortvivlelse). 

Asra 

(rejser sig). 

Jeg er rede til at dø. Lad mig blot have 
Lov til at lukke hans Øjne. (Bøjer sig over Liget.) 

(Tæppet falder.) 

